Kürdəxanıda qadını azyaşlı körpəsi ilə küçəyə atırlar: “On gün vaxtın var” – REPORTAJ\n23.01.2016 Basta 1 Comment\nNuranə Mirzəyeva: “Özümü Məhəmmədi bələdiyyəsinin qarşısında yandıracağam”\nNuranə Mirzəyeva həyat hekayəsini və başına gələnləri Arqument.Az-a belə nəql edir:\n– Qızımla Bakıda kirayə yaşayırdıq. 2013-cü ildə Kürdəxanı qəsəbəsinin yeni yaşayış massivində qəsəbə sakini İslamov Ruhulla Fətəli oğlundan ev tikmək üçün iki sot həyətyanı torpaq aldım. Bunun müqabilində R.İslamova 2400 manat pul verdim. R.İslamov mənə etibarnamə verdi. Sənəd Bakı şəhəri 14 saylı Notariat kontorunda xüsusi qaydada təsdiq edildi…\n← Xarici şirkətlər Azərbaycandan qaçır\nHamı dua edir →


Cıdır Meydanı pandemiya dövründə - REPORTAJ | Hafta.az\n12:55 06.05.2021 Müəllif:Banu Hüseynli\nTarixə nəzər salsaq görərik ki, atları ilk olaraq əhilləşdirən, onları ram edən və minən türk xalqları olmuşlar. Əbəs deyil ki, bu gün ölkəmizdə atçılığın inkişafına böyük önəm verilir. Bu məqsədlə paytaxtda, eləcə də ölkəmizin bir sıra regionlarında atçılıq mərkəzləri yaradılıb. Məlumata görə, Bakı şəhərində, təxminən, 10-a qədər belə mərkəz fəaliyyət göstərir. Bununla belə bəzən atlara göstərilən ögey münasibətin də şahidi oluruq. Elə bu yaxınlarda Şəkidə yaşanan olay kimi… Bu dəfə atlara olan münasibətdən danışacağıq.\n1923-cü ildə tikilən Cıdır Meydanı\nHafta.az-ın əməkdaşı Bakı Dövlət Cıdır Meydanının qonağı oldu. Şəhərin səs-küylü mərkəzindən elə də uzaqda yerləşməyən bu məkan asudə vaxtını səmərəli keçirmək istəyənlərin üz tutduğu əvəzsiz yerlərdəndir. Burada bizi Bakı Qızılı At Terapiya və Təhsil Mərkəzininin rəhbəri Sərxan Tağıyev qarşıladı. Həmçinin müsahibimiz bizləri maraqlandıran suallara da aydınlıq gətirdi.\nİlk olaraq diqqətinizə çatdıraq ki, Bakı Dövlət Cıdır Meydanı Kənd Təsərrüfatı Nazirliyinin balansında olan qurumdur. 1923-cü ildə tikilmişdir. Dünyanın müxtəlif ölkələrindən gələn qonaqlar ippadromda yarışlara çıxmışlar. Beynəlxalq cıdır meydanlarında Azərbaycanın 50-dən çox qələbəsi vardır. Onun 40-dan çoxu isə məhz həmsöhbətimiz S.Tağıyevin babası Əli Tağıyevə və yetirmələrinə məxsusdur. Ə.Tağıyev ölkəmizdə yeganə insandır ki, cıdır yarışlarında göstərdiyi nəticəyə görə ümumittifaq yarışlarında qızıl medalla təltif olunub. Hal-hazırda Cıdır meydanında təmir işlərinə başlanılıb. İstisna deyil ki, əsaslı təmirin ardından qısa müddətdə Cıdır meydanı əvvəlki şan-şöhrətini özünə qaytaracaq. Həmçinin, Bakı Dövlət Cıdır Meydanı şəhərin içində yerləşdiyi üçün bura gəlib-getmək vətəndaşlara da rahatdır.\nBir haşiyə də çıxaq ki, Bakı Dövlət Cıdır Meydanı adından da göründüyü kimi, dövlətə məxsus olsa da, burada çox sayda özəl klublar fəaliyyət göstərir. Təlim kursları özəl klublar tərəfindən aparılsa da, təşkil edilən çovqan və s. bu tipli yarışlar dövlət tərəfindən təşkil olunur.\nKraliçaya Qarabağ atını kim təqdim edib?\nMüsahibimiz ayaqüstü söhbət zamanı söylədi ki, Bakı Qızılı At Terapiya və Təhsil Mərkəzi (Baku Golden Horse Therapy and Educational Center) 2014-cü ildə yaradılıb:\n“Məqsədimiz həm peşəkar dərslər təşkil etmək, həm də uşaqlara dəstək olmaq idi. 6000-ə yaxın xüsusi qayğıya ehtiyacı olan – autizmli, daun sindromlu, danışma və eşitmə əngəlli uşaqlar bizim mərkəzin qonağı olmuşlar və terapiyalarda iştirak etmişlər”.\nDördüncü nəsil məşqçi olan Sərxan Vidadi oğlu Tağıyev ailəsinin peşəkar atçılığa babasının atası – Tağı Tağıyev ilə başladığını söylədi. Daha sonra onlar ölkəmizdə bir neçə atçılıq zavodları yaratmışlar:\n“Özüm 2005 ci ildə cıdır jakey (cıdır yarışında at sürən insana deyilir) kimi bir sıra yarışlarda iştirak edib, naliyyətlər qazanmışam. Bu sahə üzrə nəslimizin ən görkəmli nümayəndəsi babam Əli Tağıyevdir. Tarixboyu baş vermiş müharibələrlə bağlı Qarabağ atlarının sayı dəyişib. 1946 cı ildə yerli mütəxəssislər Qarabağ atını tanıtmaq üçün Ağdam atçılıq mərkəzini yaradırlar. Atın cins status alması üçün o, zavod şəraitində yetişdirilməli, pasportu, DNT təhlilləri olmalı, şəcərəsi bilinməlidir. Ona görə də 1946-cı ildən bəri ölkənin müxtəlif zonalarından sırf Qarabağ tipinə aid 60-a yaxın at yığılıb. 1949-cu ildə Ağdam Atçılıq Zavodu yaranıb. Qurucular, Cəlal Tağıyev, Süleyman Həsənov, Əlibəyov olur.\n1956-cı ildə orada doğulan ən gözəl balalardan “Zaman” ləqəbli Qarabağ atını Əli Tağıyev Londona apararaq, Kraliça II Yelizavetaya hədiyyə edir. Bu hadisədən sonra bütün dünya Qarabağ atının gözəlliyini görür”.\nAtlar və növləri\nMüsahibim tələbə qəbulu və ippadromdakı atlarla bağlı da məlumat verdi.\n«Tələbələri, əsasən, onların istedadını yoxlayaraq qəbul edirik; məsələn, uşaq yaşlarından: 3-4 yaşlı balaca öncə ponilərlə tanış olur. Həvəs yarandığı halda, atlarla da tanışlıq, sonra isə təlim və məşqlər başlayır.\nHazırda İppadromda 200 başdan çox at var. Bunlar milli sərvətimiz olan “Qarabağ” və “Dilboz”, dünyanın bütün ippadromlarında iştirak edən ingilis, ərəb, kankur (maneələrin üstündən tullanmaq) növündə istifadə olunan alman cinsləri –“Holştein”, “Hannover”, fransız, Belçika, Ukrayna cinsləri, ponnilər və başqa növ mövcuddur».\nBu məqamda bir haşiyə çıxmaq istərdim… Peşəkar atçı həmsöhbətimiz deyir ki, ingilis və ərəb atları mütəmadi olaraq yarışlarda iştirak etdikləri üçün onlar çox qüvvəli olurlar. Psixologiyaları da bir qədər fərqlidir. Həvəskarlar üçün daha çox mülayim təbiətli sakit atlardan istifadə olunur. Ümumilikdə isə, hər bir atın özünəməxsus xarakteri, təbiəti var:\n“Bunu müşahidə zamanı ayırd etmək mümkündür. Təbii ki, at hələ kiçik yaşlarında, ilxı vəziyyətində böyüyəndə xaraketrinə görə seçilir. Bəzi atlarda liderlik xüsusiyyətləti özünü göstərəndə, digər qisimdə rahat, sakittəbiətli olmaları sezilir”.\nAta ilk dəfə 1 yaş 6 aylığında yəhər qoyulur. Bu dövrə qədər isə onlar, ancaq təbiətdə gəzir və ya xırda məşqlərdə iştirak edir. Sentyabr-oktyabr aylarında isə biz artıq atları öyrətməyə başlayırıq. Daha rahat atlar, satış və yaxud da həvəskarlar üçün nəzərdə tutulur. Daha çox liderlik qabiliyyəti sərgiləyən, əzələli atlardan profisional kimi istifadə edirik. 2 yaşına kimi hazırlanmış at ardınca yarışlara çıxarılır. Kankur növündə isə, atlar 2-3 yaşından etibarən yəhərlənməyə başlanılır. Onlar profisional kimi, təxminən 6-7 yaşlarından sonra ilk yarışlarına çıxırlar.\nHər bir atın həyatı dırnaqdan başlayır. Nallamaq prosesinə 1 yaş 6 ay, 1 yaş 8 aydan sonra başlanılır.\nPandemiya və atçılıq\nBir çox sahələrdə olduğu kimi, pandemiyanın atçılığa da təsirsiz ötüşməyib. Belə ki, Sərxan Tağiyevin sözlərinə görə, hər bir atın öz yarış dərəcəsi var. Məsələn iki və üç yaşlı atlar ancaq öz yaşıdları ilə çapa bilər. 4 yaşdan yuxarı atlar isə eyni qrupda iştirak edirlər:\n“Pandemiya boyu 2-3 yaşlarında çox gözəl atlarımız var idi. Təəssüf ki, onlar yarış üzü görmədilər. At və at sahibləri üçün pandemiya şəraitinin ağır nəticələri oldu. At sahibləri olaraq kimləri isə maraqlandırmışdıq ki, atlar alıb yarışlarda iştirak etsinlər. Nə yarışlar baş tutdu, nə də qalibiyyətlər oldu. Təbii ki, belə olan halda mənfəətdən də söhbət gedə bilməz. Buna görə də atların əziyyətini özümüz çəkdik, maddi cəhətdən böyük problemlər yaşadıq. Ötən il ərzində cəmi bir dəfə Milli Ordumuzun şücaətinə dəstək olaraq, oktyabr ayında "Biz birlikdəyik" adlı üçgünlük yarış təşkil edildi. Bu, həm kankur növü, həm Cıdır yarışları üzrə həyata keçirildi. Qazanılan kuboklar da "Murov", "Şuşa", "Qarabağ", "Hadrut" şəklində azad olunmuş ərazilərimizin adı ilə adlandırıldı.\n2021-ci ilin may ayıdır. İlk kankur yarışlarına start verilib. Bu ayın axırına yaxın ikinci kankur yarışları da olmalıdır. Fikrimcə, ippadromun təmiri tam başa çatdıqdan sonra, pandemiya ilə bağlı vəziyyət dünyada bir qədər yumşalar və açıq havada olan yarış növü kimi atçılığın da peşəkar yarışlarına icazə verilər”.\nElə maliyyə sıxıntıları demişkən, ortaya maraq doğuran başqa bir sual çıxır: görəsən, belə klubları dövlət, yaxud hansısa qurum maliyyələşdirir, ya necə? Müsahibimizin cavabı belə oldu:\n“Xeyr, məsələn, mBaku Golden Horse center tam olaraq mənim məsuliyyətimdədir. Bura atların qidalandırılması, qulluq edilməsi, işçilərin əməkhaqları da daxildir. Atları insanlar kimi pandemiyadır deyib harasa qapamaq olmur. Üstəlik, bu heyvanların doyma hissi də yoxdur. Ona 1 kq yem verib deyə bilməzsən ki, olanı budur. Belə qulluq olsa, həmin atlar həyatda qalmayacaq. Biz bu halı Şəkidə müşahidə etdik. Cins atlara mütəmadi olaraq qulluq olunmalıdır. Cins atlar xanımlar kimi, xüsusi diqqət, qulluq tələb edir. Bu qulluq olmasa, atlardan heç bir müsbət nəticə görmək olmaz. Buna görə də atlara qulluq, yemləmə, yerləşdiyimiz yerin kirayəsi, idmançı və əməkdaşların maaşları mənim üzərimdə idi. Ötən il çox çətinliklə olsa belə, heç kəsi işdən uzaqlaşdırmadan yolumuza davam etməyi bacardıq. Cins atları mütəxəssislər olmadan saxlamaq mümkün deyil. Onlar hər gün bayıra çıxıb məşq etməlidir. Yığdıqları enerjini içəridə, qapalı məkanda çıxara bilmələri mümkün deyil. Məcburi olaraq hər bir at ya əllə qovulmalı, ya da belində peşəkarlar məşq edilməlidir.\nQidalandırılma və qulluq\nS.Tağiyev bildirdi ki, tövlə şəraitində saxlanılan Cıdır atları ən azı gündə üç dəfə yemlənməlidir:\n“Ot isə atın yemək qabiliyyətindən asılı olaraq günboyu 5-6 dəfə verilə bilər. Ümumilikdə, hər at, onun boy, çəki, məşq ağırlığı nəzərə alınaraq qidalandırılır. Peşəkar yarış atı günboyu 7-15 kq arası vələmir yeməlidir. Ot isə 15-30 kq arası olaraq dəyişir. Bu işin maddi tərəfi olduqca çətindir.\nAtlar, demək olar ki, hər ay müxtəlif xəstəliklərə qarşı peyvəndlənir. Cins atların böyüklüyünə baxmayın, onların immuniteti çox zəifdir. Adi bir nikotindən, güclü külək əsməsindən xəstələnib həyatlarını itirə bilərlər. Çox həssas və immuniteti zəif canlılardır. Atçılıq dünyanın ən elit idman növü hesab olunur. Atlara qulluq, onlara aid olan ləvazimatlar çox bahalıdır. Buna görə də atçılığa hər zaman dövlət tərəfindən dəstək olub. Ümid edirik, yarışlar başladıqdan sonra, Kənd Təsərrüfatı Nazirliyindən bizlərə dəstək göstərilsin”.\nMərkəzdə həvəskarlar üçün girişin qiymətlərinə gəldikdə isə rəhbərin sözlərinə görə, bu, standart olaraq təyin edilməyib.\nDaha sonra klubda həvəskarların təlimini də izlədik. Həmsöhbətimiz bu məqamda bir maraqlı faktı da diqqətimizə çatdırmış oldu. Sən demə, yerli atlar ayağını paralel (sol və sağ ayaqlarını bir qayda olaraq eyni vaxtda) atarkən, istənilən cins at addımlarını diaqonal formada atır. Ona görə də at belində olan şəxs məcbur olub, onun ritmini tutmalıdır. Cins at sürən zaman ritmlə qalxıb-oturmaq prosesi bir qədər sadələşdirir. Yorğa atlarda isə bu problem yoxdur. Onların belində daha rahat dayanmaq mümkündür.\n4 nəsillik sevgi\nBu işi görmək üçün onu sevmək lazımdır. Hal-hazırda bizdə çətinlik maddiyyatla bağlıdır. Dünyada yalnız 2 canlı – delfinlər və atlar insana çox yaxındır, onun psixoloji vəziyyətinə müsbət təsir göstərir. Atlarla 5-10 dəqiqə vaxt keçirən insanın neqativ enerjisi, stresi yox olur. Atçılıq elə bir sahədir ki, gərək ömrünün çox hissəsini ona həsr edəsən. Atın hər etdiyi hərəkətdə onun əhval-ruhiyyəsini, ağrılarını hiss etmək lazımdır. Bu da təcrübə tələb edən işdir. Elə məqam olur ki, onu ancaq peşəkarlar başa düşə bilər. Məsələn, lider atlardan biri yarışda uduzduqdan sonra bir müddət onun əhvalında məğlubiyyət hissi öz əksini tapır. Məğlub at sanki sınır. Qalib olan at isə tam fərqli formada bunu nümayiş etdirir. “Mən liderəm” deyirmişcəsinə davranışlar sərgiləyir.\n3 yaşlı “Soltan”\nSonda isə mədəniyyətimizin incisi Qarabağ cinsinə mənsub olan 3 yaşlı “Soltan” ilə tanış olduq. Həqiqətən də atlara toxunmaq, onlara sığal çəkmək və bu hissin gözəlliyini sözlərlə ifadə etmək qeyri-mümkündür. Parlaq gün işığını ipək kimi yumşaq tüklərində əks etdirən “Soltan”, sanki günəşi sığışdırmışdı hər zərrəsinə. Sərxan bəy Qarabağ atlarının digər füsunkar özəlliklərini də bizlərlə paylaşmış oldu.\nQarabağ atlarının ümumi xüsusiyyətləri, rənglərinin qızılı-kürən, bellərinin üstündən gedən qara cızıq, ayaqlarında və alınlarında ağ ləkələrin olması ilə seçilir. Üstəlik, onların ölçüləri elə də nəhəng olmur. Baxdıqca, gözoxşayan Qarabağ atları dünyada da öz gözəlliyi ilə tanınır”.\nAtçılıq Mərkəzindən ayrılıb şəhərin haylı-küylü yaşantısına davam etdikdə atlardan alınan müsbət enerji hələ xeyli yaddaşda xoş təəssüratlar buraxmış olur. Elə buna görə də boş vaxtını səmərəli istirahətə yönəltmək istəyən hər bir kəsə atlarla vaxt keçirməyi tövsiyə edirik.\nOxunma sayı 2836


“AFBİA” və “İnvestAZ” Mingəçevir Dövlət Universitetində təlim keçib Marja.az - Azərbaycanın iqtisadi xəbərlər saytı\n“AFBİA” və “İnvestAZ” Mingəçevir Dövlət Universitetində təlim keçib\nMingəçevir Dövlət Universitetində Azərbaycan Fond Bazarı İştirakçılarının Assosiasiyası” İctimai Birliyi (AFBİA), “İnvestAZ İnvestisiya Şirkəti” QSC və Mingəçevir Dövlət Universitetinin birgə təşkil etdiyi “Maliyyə bazarlarında praktik fəaliyyət” mövzusunda seminar keçirilib.\nAzərbaycan Respublikası Prezidentinin “Milli iqtisadiyyat və iqtisadiyyatın əsas sektorları üzrə strateji yol xəritəsinin başlıca istiqamətləri”nin təsdiqi və bundan irəli gələn məsələlər haqqında” 2016-cı il 16 mart tarixli 1897 nömrəli Sərəncamı ilə müəyyən edilmiş vəzifələrin icra edilməsi məqsədilə “Azərbaycan Respublikasında maliyyə xidmətlərinin inkişafına dair Strateji Yol Xəritəsi” hazırlanmışdır. Strateji Yol Xəritəsi qlobal iqtisadiyyat və maliyyə bazarlarında müşahidə edilən proseslərə çevik adaptasiya və postneft iqtisadi inkişaf modelinin dəstəklənməsi üçün maliyyə sektoru qarşısında duran yeni çağırışlar və imkanlar nəzərə alınmaqla hazırlanmışdır. Sənəd maliyyə xidmətləri sektorunun çevikliyi, rəqabətqabiliyyətliliyi, innovativliyi və iqtisadi inkişafı dəstəkləməsi prinsipləri əsasında hazırlanmışdır.\nAzərbaycanda maliyyə xidmətləri istehlakçılarının hüquqlarının təmin edilməsi və maliyyə savadlılığının artırılması ilə bağlı bir sıra işlər görülmüşdür. Bu istiqamət üzrə institusional islahatlar aparılmış, istehlakçıların hüquqlarının effektiv müdafiə mexanizmlərinin formalaşdırılmasında və əhalinin maarifləndirilməsində irəliləyişlərə nail olunmuşdur. Bununla belə, maliyyə xidmətləri sektorunun inkişafı, maliyyə vasitəçiliyinin dərinləşməsi, maliyyə sektoru və istehlakçılar arasında qarşılıqlı əlaqələrin genişlənməsi maliyyə xidmətləri istehlakçılarının maraqlarının qorunmasını və maliyyə savadlılığının artırılmasını zəruri edir.\nBununla bağlı Azərbaycanda fəaliyyət göstərən "İnvestAZ" şirkətinin tədris meneceri Rövşən Məmmədov və analitik Anar Qəhrəmanov maliyyə savadlılığı çərçivəsində Mingəçevir Dövlət Universitetində olub, universitetin İqtisadiyyat və idarəetmə fakültəsinin professor-müəllim heyəti, Maliyyə, Mühasibat uçotu və audit və digər iqtisad yönümlü ixtisaslar üzrə təhsil alan tələbələrlə görüşərək təlim keçiblər.\nTədbiri giriş sözü ilə İqtisadiyyat və idarəetmə fakültəsinin dekanı, i.f.d., dosent Nüşabə Qədimli açaraq qonaqları auditoriya iştirakçılarına təqdim edib görüşün məqsəd və mahiyyətindən bəhs edib. Seminarda iştirak edən qonaqlara və professor-müəllim və tələbə heyətinə universitetin rektoru Akif Hacıyevin salamlarını yetirib və seminarın işinə uğurlar arzuladığını qeyd edib.\nİnvestAZ şirkətinin tədris meneceri Rövşən Məmmədov qeyd edib ki, İnvestAZ, Azərbaycan investisiya bazarını inkişaf etdirmək və bu bazara yeniliklər gətirmək məqsədi ilə yaradılmışdır. “İnvestAZ İnvestisiya Şirkəti” Qapalı Səhmdar Cəmiyyətinin fəaliyyəti Azərbaycan Respublikası Maliyyə Bazarlarına Nəzarət Palatası tərəfindən tənzimlənir. Şirkət, 09.01.2016-cı il tarixli 087986 saylı lisenziyası əsasında broker, anderraytinq (diler), marja ticarəti (forex), fərdi investorların portfelinin idarə edilməsi, market meykerlik və sair investisiya xidmətləri üzrə fəaliyyət göstərməkdədir.\nR.Məmmədov bildirib ki, InvestAZ İnvestisiya Şirkəti ölkənin yeganə fond birjası olan Bakı Fond Birjasının həm səhmdarı həm də üzvüdür. Şirkət gələcək ehtiyaclarını qarşılamaq üçün insan resurslarını və texnoloji infrastrukturunu inkişaf etdirib.\nR.Məmmədov qeyd edib ki, ölkəmiz gənc, bacarıqlı və təşəbbüskar insan kapitalına malikdir. Bu özü özlüyündə ölkədə iqtisadiyyatın bütün sahələrində inkişafı təşviq edən faktor sayılır. Neft kapitalının real bazar iqtisadiyyatına qatdığı dəyər, ümumilikdə inkişaf potensialını daha da çoxaldır. Paralel inkişafın kapital bazarında da hiss olunması üçün fәrdi investor kütlәsinin vә bazar hәcmlәrinin arzu olunan sәviyyәyә çatması lazımdır. Buna baxmayaraq investisiya dünyasındakı inkişafın nәticәsi olaraq, insanlar bir-birindәn fәrqli investisiya vasitәlәri ilә tanış olmaqda davam edir. Bu inkişaf istər fərdi insanların həyatına, istərsə də ölkə iqtisadiyyatına müsbət təsir göstərir. İnvestisiya dilini sadələşdirməklə fərdləri cəsarətləndirmək, yaxşı təlim keçmiş investorlar yetişdirmək "InvestAZ" şirkətinin hədəfidir.\nR.Məmmədov vurğulayıb ki, fərdi investor sayını artırmaq və korporativ investisiya vasitələrinə olan marağı oyatmaqla şirkətin, başlıca məqsədlərindən biri Azərbaycanı dünyanın maliyyə mərkəzlərindən birinə çevirməkdir. İnvestAZ, bütün əməkdaşları ilə birlikdə bu məqsədə yönəlmiş fəaliyyətini davam etdirir və davam etdirəcəkdir.\nSonra Rövşən Məmmədov Maliyyə bazarları – Birjalar haqqında, birjanın növləri, birjanın iştirakçıları; Birjada ticarətin motivləri; Maliyyə aktivlərinin alış və satışından mənfəət əldə etmək imkanı; Marjinal ticarət. Kredit çiyni; MetaTrader 4 (ticarət platforması) izahı; Analitik təhlil üsulları; Best İnvestor – yarışması haqqında geniş məlumat verib.\nQeyd edək ki, ümumilikdə təlim çox interaktik şəkildə keçib və seminar iştirakçılarını maraqlandıran suallar cavablandırılıb.\n22 Aprel 2019 , 09:53


Gömrükçülər Bakıda keçiriləcək beynəlxalq tədbirin təşkilatı məsələləri ilə əlaqədar İspaniyaya səfər ediblər - AZƏRTAC – Azərbaycan Dövlət İnformasiya Agentliyi\nCari ilin may ayının 2-4-də Dövlət Gömrük Komitəsinin (DGK) təşkilatçılığı ilə Bakıda Gömrük və Logistika üzrə Səlahiyyətli İqtisadi Operatorların Beynəlxalq Assosiasiyasının illik assambleya və konfransı keçiriləcək.\nDövlət Gömrük Komitəsinin mətbuat xidmətindən AZƏRTAC-a bildirilib ki, konfransın təşkilati məsələlərinin həll edilməsi məqsədilə DGK Xarici Əlaqələr İdarəsinin rəisi Dilavər Fərzəliyevin rəhbərlik etdiyi nümayəndə heyəti İspaniya Krallığının Barselona şəhərində işgüzar səfərdə olub.\nSəfərin ilk günü Barselona Azad İqtisadi Zona Konsorsiumunda qurumun icraçı prezidenti Jordi Cornetin rəhbərlik etdiyi nümayəndə heyəti ilə görüş keçirilib. Görüşdə konsorsiumun fəaliyyəti haqqında videoçarx təqdim edilib, Gömrük və Logistika üzrə Səlahiyyətli İqtisadi Operatorların Beynəlxalq Assosiasiyasının prezidenti, İspaniyanın Gömrük Agentləri Şurasının sədr müavini, Barselona Gömrük Təmsilçiləri Kollegiyasının sədri Antonio Llobet Bakıda təşkil edilməsi planlaşdırılan tədbirlər haqqında geniş məlumat verib.\nAntonio Llobet hökumət və özəl sektor nümayəndələrinin iştirakı ilə beynəlxalq təchizat sisteminin bütün tərəfləri üçün nəzərdə tutulan tədbirlərdə Barselona Azad İqtisadi Zona Konsorsiumunda fəaliyyət göstərən şirkətlərın iştirakının təmin edilməsi üçün müvafiq yardımın göstəriləcəyinə ümidvar olduğunu bildirib.\nDGK Xarici Əlaqələr İdarəsinin rəisi Dilavər Fərzəliyev son illər Azərbaycanda gömrük və logistika sahəsində görülən işlər, Prezident İlham Əliyevin bu sahədə həyata keçirdiyi mütərəqqi islahatlar və Bakı-Tbilisi-Qars dəmir yolu, Bakı Beynəlxalq Dəniz Ticarət Limanı kimi iri logistik layihələr barədə məlumat verib, “Şimal-Cənub”, “Şərq-Qərb” nəqliyyat dəhlizləri üzərində yerləşən ölkəmizdə malların daşınması üçün münbit logistik şəraitin və müvafiq infrastrukturun qurulduğunu, bu tədbirlərin logistika sahəsində fəaliyyət göstərən şirkətlər arasında Azərbaycanın logistik imkanlarının nümayiş və təşviq edilməsi üçün müstəsna fürsət yaradacağını diqqətə çatdırıb. Görüş zamanı Azərbaycan haqqında videoçarx nümayiş etdirilib.\nSəfərin ilk günü İspaniya Krallığında fəaliyyət göstərən sahibkarları və iri Kataloniya sənayesini təmsil edən təşkilat – “Foment del Treball Nacional”ın beynəlxalq komissiyasının prezidenti Joan Canals ilə keçirilən görüşdə də Azərbaycan, onun gömrük xidməti və ölkənin irimiqyaslı logistik layihələrı, eləcə də Bakıda keçiriləcək tədbirlər haqqında məlumat verilib.\nSəfər çərçivəsində Səlahiyyətli İqtisadi Operator statusunun alınması üçün qanunvericilik bazası, “Yaşıl dəhliz” buraxılış sistemi, DHL şirkətinin Azərbaycanda fəaliyyəti və Azərbaycan Gömrük Xidməti ilə əməkdaşlığına dair təqdimatlar nümayiş olunub.\nAZERTAG.AZ :Gömrükçülər Bakıda keçiriləcək beynəlxalq tədbirin təşkilatı məsələləri ilə əlaqədar İspaniyaya səfər ediblər\nDövlət Gömrük Komitəsi Pekində keçirilən beynəlxalq konfransda iştirak edib\nYanvarda Gömrük Komitəsi tərəfindən büdcəyə 226 milyon manatdan çox vəsait daxil olub


ŞƏRQŞÜNASLIQ İNSTİTUTUNDA MƏRKƏZİ ASİYADA TƏHLÜKƏSİZLİK PROBLEMLƏRİNƏ DAİR KİTAB ÇAP OLUNUB\nAMEA-nın akademik Ziya Bünyadov adına Şərqşünaslıq İnstitutunda “Müasir Mərkəzi Asiyada təhlükəsizlik problemləri” kitabı çap olunub. Kitabın müəllifi Şərqşünaslıq İnstitutunun Mərkəzi Asiya ölkələri şöbəsinin aparıcı elmi işçisi, hüquq üzrə fəlsəfə doktoru, dosent Rauf Qarayev, elmi redaktoru Şərqşünaslıq İnstitutunun baş direktoru, akademik Gövhər Baxşəliyevadır.\nMonoqrafiyada Azərbaycan elmində və ədəbiyyatında ilk dəfə sistemləşdirilmiş şəkildə Mərkəzi Asiya regionunda təhlükəsizlik problemləri tədqiq edilib. Bu, müasir Mərkəzi Asiya regionunun böyük geosiyasi və geostrateji əhəmiyyəti ilə bağlıdır.\nAzərbaycan Respublikası ilə Mərkəzi Asiya regionu və bu regionda olan müstəqil dövlətlər arasında münasibətlərin qurulması və inkişafı, belə inkişafın strategiyası və taktikası, bu prosesdə baş verən qanunauyğunluqların elmi cəhətdən müəyyən edilməsi və bunun nəticəsində müəyyən təkliflərin irəli sürülməsi Azərbaycan ictimai elminin qarşısında duran vəzifələrdən biridir. Həmçinin müasir Mərkəzi Asiya regionunda baş verən proseslərin elmi cəhətdən öyrənilməsi və tədqiqi əldə edilən nəticələrin Azərbaycan Respublikasının müvafiq orqanlarının (məsələn, diplomatik orqanların) və qurumların daha səmərəli praktiki fəaliyyət göstərməsi üçün istifadə oluna bilər.\nKitab giriş, 3 fəsil, nəticə və ədəbiyyat siyahısından ibarədir. Birinci fəsildə “Orta Asiya” və “Mərkəzi Asiya” anlayışları barədə məlumat verilir, müasir Mərkəzi Asiya regionu dövlətlərinin təhlükəsizliyinin təmin edilməsinin Azərbaycan üçün əhəmiyyətindən bəhs edilir. İkinci fəsildə müasir Mərkəzi Asiya ölkələrində təhlükəsizliyə qarşı olan təhdidlər və çağırışlardan bəhs edilir, onların təsnifatı verilir. Üçüncü fəsildə müasir Mərkəzi Asiyada təhlükəsizlik strategiyası nəzərdən keçirilir.


Euplides (Qum Yığını) Paradoksu - Forum\nForum » Maariflənmə » Yaşam. Fəlsəfə və Psixologiya. » Euplides (Qum Yığını) Paradoksu\nEuplides (Qum Yığını) Paradoksu\nPasa_007 Date: Bazar, 2012-11-11, 3:35 PM | Message # 1\nEuplides (Qum Yığını) Paradoksu:\nEuplides, heç bir zaman bir "qum yığını" yaradıla bilməyəcəyini iddia etmişdir. Çünki bir qum dənəsi, "yığın" deyil. Yanına bir dənə daha qoysaq yenə yığın meydana gəlməz. "Qum yığını" olmayan bir şeyin yanına (və ya üzərinə) qum dənəsi qoymaqla yığın əldə edə bilməyəcəyimizə görə Heç bir zaman "qum yığını" meydana gətirə bilmərik.\nDaha açıq bir deyişlə: Qəbul edək ki bir-bir qum dənələrini bir yerə gətirək. Hansı mərhələdən sonra qumlar "yığın" meydana gətirər? Deyək ki 'bir milyon' ədəd/adət qum dənəsi, bir yığın meydana gətirsin. Doqquzuq doksandokuzbin doqquzuq doksandokuzu "qum yığını" qəbul edilməyəcək mi? Etsək "1" əskiyi də yığın olmazmı? Yəni hansı mərhələ bizim üçün "yığın" mənasını verər?


Tütündən istifadənin kökünün kəsilməsi ölkələrə imkan verər ki, milyonlarla insanın xəstəlik tapmasını, tütünlə bağlı xəstəliklərdən ölməsini əngəlləsin, həmçinin yoxsulluqla mübarizə aparsın. Bu haqda Ümumdünya Səhiyyə Təşkilatının (ÜST) yaydığı hesabatda deyilir. Qurum bildirir ki, ölkələr bununla ətraf mühitin genişmiqyaslı çirklənməsini də azalda bilərlər.\n31 may- Tütünlə Beynəlxalq Mübarizə Günüdür.\nÜST hesabatda tütünün millətlərin inkişafını necə axsatdığını göstərir, hökumətləri çağırır ki, tütünə nəzarət tədbirləri gerçəkləşdirsinlər. Bu tədbirlərə tütünün marketinqi və reklamının yasaqlanması, tütün məhsullarının adi bağlamada buraxılması, aksiz vergilərinin artırılması, qapalı ictimai yerlərdə və iş yerlərində siqaret çəkilməsinin qadağan olunması daxildir.\n***Buna da bax-Azərbaycan siqaret çəkməkdə Cənubi Qafqazın lideridir\nTütündən istifadə hər il dünyada 7 milyondan çox insanın məhvinə səbəb olur, ailələrə və hökumətlərə 1.4 trilyon dollardan çox ziyan vurur. Bu ziyan da səhiyyə xərcləri və məhsuldarlığın itirilməsiylə ölçülür.\nBİR NÖMRƏLİ RİSK FAKTORU\nÜST qeyd edir ki, bütün ölkələr 2030-cu il üzrə Davamlı İnkişaf Planına razılaşıblar. Planda məqsəd dünyada sülhün gücləndirilməsi, yoxsulluğun kökünün kəsilməsidir. Planın əsas elementləri sırasında ÜST-nin Tütünə Nəzarət üzrə Çərçivə Konvensiyasının icrası da var. Bir hədəf 2030-cu ilədək qeyri-yoluxucu xəstəliklərdən vaxtından qabaq ölüm hallarının üçdə birini azaltmaqdır. Bu xəstəliklərə ürək və ağciyər xəstəlikləri, xərçəng, diabet daxildir ki, onlar üçün tütündən istifadə bir nömrəli risk faktorudur.\nÜST-nin ilk dəfə hazırladığı «Tütün və onun ətraf mühitə» təsiri adlı hesabatda bu məhsulun təbiətə təsirindən də söz açılır:\n***Buna da bax-Beynəlxalq konvensiyanın «qolunu bükən» tütün inhisarı\n– Tütün qalıqlarında 7 mindən artıq zəhərli kimyəvi maddə var və ətraf mühiti, eləcə də insan kanserogenlərini zəhərləyir;\n– Tütün tüstüsü ətraf mühitə min tonlarla insan kanserogeni, toksikant, istixana qazları buraxır.\n– Hər gün satılan 15 milyard siqaretdən 10 milyardı atmosferi zibilləyir;\n– Sahillərdə və şəhər yerlərində yığılan zibillərin 30-40%-ni siqaret kötükləri təşkil edir.\nÜST bildirir ki, tütün insanlara, milli və regional inkişafa bir çox yollarla təhlükə yaradır:\n– Yoxsulluq: yuxarı yaşlı siqaret çəkənlərin 860 milyon nəfəri az- və ortagəlirli ölkələrdə yaşayır. Bir çox araşdırmalar üzə çıxarıb ki, kasıb ailələrdə tütün məhsullarına xərcləmələr evin bütün xərclərinin 10%-dən çoxunu tutur. Yəni, ərzağa, təhsilə, sağlamlığa daha az pul xərclənir.\n– Uşaqlara təsir. Tütün plantasiyaları uşaqların məktəbə getməsini əngəlləyir. Tütün becərən ailələrin uşaqlarının 10-14%-i dərsə getmək əvəzinə tütün sahələrində işləyir.\n– Qadınlar: Tütün sahələrində çalışanların 60-70%-i qadınlardır ki, beləliklə də təhlükəli kimyəvi maddələrlə sıx təmasda olurlar.\n– Səhiyyə: Qeyri-yoluxucu xəstəliklərdən ölüm hallarının 16%-nin kökündə tütün dayanır.


12:29 13.07.2016 (Yenilənib 12:34 13.07.2016)\nGetdikcə kütləviləşən intihar halları cəmiyyətimizin böyük bəlasına çevirilib. Mütəxəssislər bu problemdən bir neçə çıxış yolu göstərirlər.\nBAKI, 13 iyul — Sputnik. "İntiharlar müxtəlif səbəblərdən meydana çıxır. Amma əsas səbəb ümidsizliyin yaranmasıdır".\nTariyel Faziloğlu,Humel psixoloqiya mərkəzinin direktoru\nPsixoloq Tariyel Faziloğlu Sputnik-ə açıqlamasında belə deyib. Onun sözlərinə görə, istənilən bir məsələ ilə bağlı həddindən artıq həssas davranıldıqda və istənilən nəticə əldə edilmədikdə, insan intihara cəhd edə bilər ki, bu, əsas motivlərdən biridir.\n"Digər səbəb cəzalandırmaq motividir. Bu, əsasən uşaqlarda və yeniyetmələrdə olur. Ümumiyyətlə, intihar halları əsasən yeniyetmə dönəmində və 50 yaşdan yuxarı insanlarda daha çox özünü göstərir. Çünki, yeniyetmə dövründə yeniyetmələr və uşaqlar daha çox emosional olurlar. Ona görə də istənilən reaksiya onlarda qeyri-real dərəcədə yüksək emosionallıq və affekt vəziyyəti yarada bilir", — psixoloq bildirib.\nT. Faziloğlunun dediyinə görə, bəzən yeniyetmələr ətrafındakıları, cəmiyyəti cəzalandırmaq üçün intihar edirlər: "Bu, əsas motivlərdən biridir. Yeniyetmələrdə əsas səbəblərdən biri də özünü təsdiq ehtiyacıdır. Özünü təsdiq edə bilməyəndə və yaxud qarşı cinsdən özünə qarşı hər hansı bir istədiyi emosional münasibətin qarşılığını görmədiyi zaman intihara əl ata bilərlər".\n"Ümumiyyətlə, intiharların kökündə duran əsas səbəb daxili istəklərimizin, hədəflərimizin yerinə yetməməsi, istəklərimizin qarşılıq görməməsi və yaxud arzularımızın fiaskoya uğraması ilə bağlıdır", — ekspert qeyd edib.\nİntihar hallarının qarşısını almaq üçün atılmalı olan addımlara gəlincə: "İlk növbədə profilaktik tədbirlər var. Yeniyetmələrin ayda 1 və ya 2 dəfə psixoloji konsultasiya alması onları emosional yüklənməndən xilas edir. Bu, həm intihara meylliliyin qarşısını alır, həm də zərərli vərdişlərdən uzaqlaşdırmış olur. Çünki, emosional yüklənmə üst-üstə gəldikcə intihar vəziyyəti yarana bilər. İnsanlar emosiyalarını boşaltmaq üçün ya bir mütəxəssis, ya da yaxınları ilə danışmalıdırlar".\nHacı Adil Hüseynov_ilahiyyatçı\nPsixoloq bildirib ki, emosional yüklənmənin əsas səbəblərindən biri də münasibətlərin virtuallaşmasıdır: "İnsanlar canlı ünsiyyətdən uzaqlaşdıqca intihar halları artacaq. Çünki, canlı ünsiyyət zamanı insanlar emosional boşalma yaşaya bilirlər. Amma virtual aləmdə emosional yüklənmə yaşayırlar. Bunlar tam fərqlidir. Münasibətlər virtuallaşdıqca insanlar istəklərini tam ifadə edə bilmirlər. Canlı ünsiyyətə daha çox zaman ayırmağa ehtiyac var. Heç olmazsa, ayda 1 dəfə mütəxəssis dəstəyi ala bilərlər".\n"Dünyanın inkişaf etmiş ölkələrində, ən azı ayda 2 dəfə mütəxəssis dəstəyi almaq insanlar üçün məcburidir. Canlı ünsiyyət məhdudlaşdıqca intiharın sayı artır. Ona görə də bunu məcburi şəkildə ediblər", — deyə T. Faziloğlu qeyd edib.\nTeoloq hacı Adil Hüseynoğlu isə Sputnik-ə açıqlamasında, intiharın İslam dinində qəti surətdə haram əməl hesab olunduğunu deyib: "Əgər insan özünə qəsd edirsə, deməli cəmiyyətə, ictimaiyyətə də qəsd etməyə bunun psixoloji durumu imkan verir. İkincisi, Allahın insana verdiyi canı yalnız özü ala bilər. İslam tövsiyə edir ki, insan baş verən kritik hadisələrin qarşısında özünü səbirli aparmağı bacarmalıdır".\n"İnsan psixoloji gərginlikdə olarkən mütləq Allahın adını zikir etməli, daha çox ibadət, Allaha təvəkkül etməlidir. Gözlənilməyən yerdən insanın müşkülü elə həll oluna bilər ki, insan özü də bunu bilməz", — ilahiyyatçı bildirib.\nOnun qənaətincə, cəmiyyətdə dini maarifləndirmə ilə bağlı boşluqlar, məlumatsızlıq intihar hallarının kütləviləşməsinə gətirib çıxarır: "Ruh Allahın insana verdiyi bir əmanətdir və özü istəyəndə onu geri alacaq. Ona görə də ona xəyanət edə bilmərik. İntihar hallarının qarşısını almaq üçün ailələrdə, məktəblərdə, ətrafımızda İslami maarifləndirmə aparılmalıdır".\nTariyel Faziloğlu, Adil Hüseynoğlu, canına qəsd, ölüm, intihar, cəmiyyət


Uşaq sizi sevişərkən gördüsə… – VALİDEYNLƏRİN MENYUSUNA | Gənc Ailə\nAna Səhifə UŞAQLAR Uşaqlar və valideynlər Uşaq sizi sevişərkən gördüsə… – VALİDEYNLƏRİN MENYUSUNA\nUşaq sizi sevişərkən gördüsə… – VALİDEYNLƏRİN MENYUSUNA\nSevişən zaman uşaqlarına yaxalanan ana-atalar az deyil. Bəs övladınız sizi seks zamanı gördükdə nə etməlisiniz? Belə vəziyyətdə necə davranmaq lazımdır? “Gencaile.az” bununla bağlı valideynlərə bəzi məsləhətlər verir.\n– Birlikdə yatırdıq\n– Bir-birimizi qucaqlayıb yatırdıq\n– Bir-birimizi qucaqlayıb öpürdük\n– Soyunaraq yatmaq istədik və qucaqlaşdıq\n– Lakin bunların hamısını yalnız ana və atalar edə bilər\n1. Uşağa mütləq cinsi həyatın sevginin bir parçası olduğunu başa salın. İzaha “biz atanla (ananla) bir-birimizi çox sevdik”, – deyərək başlayın.\n– Ana-atanın otağına icazə almadan girməmək\n– Tualetdə, ya da hamamda biri olan zaman icazəsiz girməmək\n– Geyinərkən və ya soyunarkən insanları narahat etməmək, onlara baxmamaq\n– Öz bədəninə başqalarının toxunmasına icazə verməmək. Burada yalnız ana-atanın kömək məqsədli toxunuşları istisnadır. Bunu düzgün izah etmək vacibdir.\nGeriKişilərin sızanaq problemi İrəliƏcnəbilərlə evlənən azərbaycanlılar - Qadınların sayı kişilərə çatıb


Etibar Məmmədov niyə Elçibəyə sayğı duruşunda dayanmadı? – 18 illik sirr açıqlandı – Yenicag.Az\nAna Səhifə Banner Etibar Məmmədov niyə Elçibəyə sayğı duruşunda dayanmadı? – 18 illik sirr açıqlandı\nEtibar Məmmədov niyə Elçibəyə sayğı duruşunda dayanmadı? - 18 illik sirr açıqlandı\nYeni Çağ Media Qrupu – Avqust 22, 2018 - 23:09\nBu gün Əbülfəz Elçibəyin vəfatının üzərindən 18 il keçir. Milli Azadlıq Hərəkatında onun liderliyi altında mübarizə aparan insanlar zaman-zaman açıqlamalar verirlər. AXC-nin Təşkilat Komitəsinin üzvü, AXC hakimiyyəti dönəmində Füzuli rayonunun icra başçısı vəzifəsini tutmuş Şakir Abbasovun Elçibəylə bağlı xatirələrini ötən yazımızda qısa olaraq, vermişdik.\nBu gün isə Şakir Abbasovun Elçibəyin dəfn günü ilə bağlı heç yerdə yayınlanmamış açıqlamasını təqdim edirik.\nYenicag.az-a açıqlamasında Ş.Abbasov bildirib ki, “Həmin gün Mirmahmud ağanın tapşırığı ilə Vida Mərasimində Sayğı duruşuna nəzarət edirdik. Prezident Heydər Əliyev gəlmədən iyirmi dəqiqə öncə sonradan Nəqliyyat Nazirliyinin mətbuat xidmətinin rəhbəri olan Namiq Həsənov gəlib xəbər verdi. Prezidentdən əvvəl AMİP sədri Etibar Məmmədov ilə Tamerlan Qarayev gəldilər. Sayğı duruşu üçün onların qollarına qara lentləri taxdığımız zaman Heydər Əliyev Murtuz Ələsgərov, Ramiz Mehdiyev və Rafael Allahverdiyevlə birlikdə salona daxil oldular. Əliyev gəlir-gəlməz Etibar bəylə Tamerlan müəllim geri çəkilərək, sıralarını Prezidentə verdilər. Rəhmətlik Əliyevgil sayğı duruşunda dayandıqdan sonra isə prosses dayandığı üçün Etibar Məmmədovla Tamerlan Qarayev Bəy üçün salonda son vəzifələrini icra edə bilmədilər”.\nBəlkə də, qədərin cilvəsidir ki, Əbülfəz Elçibəyin hakimiyyətdən getməsində mühim rol oynayan tələbəsi Etibar Məmmədov Bəyə qarşı son vəzifə hesab edilən sayğı duruşunda dayanmaqdan məhz bu şəkildə məhrum olub.\ndəfn, Elçibəy, Etibar Məmmədov,\n"Lotu Quli"nin dəfn mərasimi keçirilib - VİDEO


İqtisadiyyat » Səhifə 8 » YeniSumqayit.az - Sumqayıt xəbərləri, maraqlı xəbərlər, yeniliklər vs...\nYeniSumqayit.az » Xəbərlər » İqtisadiyyat » Səhifə 8\nAzərbaycanın qeyri-neft sektorunun qabaqcıl şirkəti olan Sumqayıt Texnologiyalar Parkı və ölkəmizin ilk və tək Ağıllı ev və Bina idarəetmə sistemləri istehsalçısı olan SmartHome şirkəti elektron dezinfeksiya tuneli istehsal ediblər. “Elsmart” brendi altında istehsal olunan bu məhsulun elektron\nXəzər dənizində son 10ildə suyun səviyyəsinin 2 metrə qədər aşağı düşməsi ölkənin dördüncü böyük elektrik stansiyası olan “Sumqayıt” Elektrik Stansiyasının işini dayandırmaq təhlükəsi ilə üzləşdirib”. Azərenerji ASC-nin məlumatına görə, 2004-cü ildə “Sumqayıt” Elektrik Stansiyası\n"Sumqayıtda ötən gün fəaliyyətə başlamış maska istehsalı müəssisəsinin hesabına Azərbaycanın idxaldan asılılığına son qoyulacaq və ölkəmiz özünü maska ilə tam təmin edəcək". "Report" xəbər verir ki, bunu jurnalistlərə açıqlamasında İqtisadiyyat nazirinin müavini Niyazi Səfərov deyib. "Bakı\n"Bu günə qədər Sumqayıt Kimya Sənaye Parkında 22 sahibkara rezident statusu verilib. Hazırda 14 rezident daxili və xarici bazarlar üçün məhsul istehsal edir". "Report" xəbər verir ki, bunu "Sumqayıt Kimya Sənaye Parkı” MMC-nin direktoru Nazim Talıbov deyib. "Sənaye parkına ümumi investisiya


Xəzərdə arxeoloji qazıntı işlərinin aparılması üçün müvafiq qurumlara müraciət ediləcək\nCəmiyyət 25 May 2011 14:40 (UTC+04:00)\nAzərbaycan Milli Elmlər Akademiyası Arxeologiya və Etnoqrafiya İnstitutu Xəzər dənizində sualtı arxeoloji qazıntı işlərinin aparılması üçün tələb olunan avadanlıqların alınması məqsədilə müvafiq qurumlara müraciət edəcək.\nTrend-in məlumatına görə, institutun direktoru Maisə Rəhimova çərşənbə günü jurnalistlərə bildirib ki, Xəzər dənizində qazıntı işlərinin aparılması üçün lazımi texniki avadanlıqlar Azərbaycanda yoxdur.\nOnun sözlərinə görə, bundan əlavə, Xəzər dənizində ekspedisiyaların aparılması üçün mütəxəssis də hazırlamaq lazımdır.\nİnstitut direktoru əlavə edib ki, maddi-mənəvi abidələrin aşkarlanması baxımından Xəzər dənizində qazıntı işlərinin aparılması olduqca vacibdir.\n"Xəzər dənizində arxeoloji qazıntı işlərinin bu il ərzində aparılması mümkün olmayacaq. Bu il yalnız kəşfiyyat xarakterli ekspedisiya ola bilər. Belə ekspedisiya ötən il də aparılmışdı", - Rəhimova bildirib.


Azərbaycanda adambaşı hüquqi yardım büdcəsi Avropa Şurası dövlətləri arasında ən aşağıdır – Meydan TV\nAzərbaycanda adambaşı hüquqi yardım büdcəsi Avropa Şurası dövlətləri arasında ən aşağıdır\nDərc olunub 04 oktyabr 2018\n“Azərbaycan 100 min sakinə düşən vəkil sayında ən az olan ölkədir”\nAvropa Şurasının Ədalətli Mühakimənin Effektivliyi üzrə Avropa Komissiyası (CEPEJ) bu gün iştirakçı ölkələrdə bu istiqamətdə vəziyyət haqqında növbəti hesabatı açıqlayıb.\n“Turan” agentliyinin məlumatına əsasən, “Ədalətli mühakimənin effektivliyi və keyfiyyəti” adlı məruzə Avropa Şurasına üzv 47 dövlətdən 45-ni əhatə edir (Lixtenşteyn və San-Marinodan başqa) və 2016-cı ilin məlumatlarına əsaslanır.\nAraşdırma müəllifləri məhkəmə sistemlərinin yaxşılaşdırılması üzrə ümumi xərclərin bir qədər artdığını qeyd edir. Belə ki, Avropa ölkələri bu sahəyə orta hesabla illik bir sakin üçün 64 avro xərcləyir. Lüksemburq və Norveçdə büdcələr daha böyükdür.\nHesabatda qeyd edilib ki, peşəkar hakimlərin, o cümlədən qadınların sayı artır.\nÜmumilikdə mülki və cinayət işləri üzrə Avropa məhkəmələrinin məhsuldarlığı artır. Bu zaman 2016-cı ildə sığınacaq verilməsi haqqında ərizələr 9 ölkədə - Almaniya, Avstriya, Belçika, Finlandiya, Fransa, İtaliya, İspaniya, İcveç və İsveçrədə işlərin sayına böyük təsir göstərib.\nAzərbaycanın 2016-cı ildə məhkəmə sisteminə ayırdığı adambaşı dövlət büdcəsi tədqiq edilən bütün ölkələr arasında ən aşağı büdcədir (7,8 avro). Bu, orta göstəricidən (64,5 avro) 8 dəfədən daha az, maksimum göstəricidən isə (İsveçrə, adambaşı 214,8 avro) 28 dəfə azdır.\nAzərbaycanla birlikdə Ukrayna (8,1 avro), Moldova (8,3 avro), Ermənistan (8,4 avro) və Gürcüstan (9,7 avro) autsayderlər qrupundadır.\n2014-cü ildə aparılmış əvvəlki qiymətləndirmə zamanı Azərbaycanda adambaşı məhkəmə büdcəsinin ölçüsü 16,4 avro təşkil edirdi. Amma bundan sonra Azərbaycanda iki böyük devalvasiya baş verdi, onların nəticəsində manat iki dəfə dəyər itirdi.\nAzərbaycanda məhkəmə rüsumları və vergilər bütün məhkəmə sistemi büdcəsinin 6%-ni formalaşdırır. Bu zaman Avropa üzrə orta hesabla bu göstərici 19% təşkil edir.\nAzərbaycanın adambaşı hüquqi yardım büdcəsi (0,06 avro) Avropa Şurası dövlətləri arasında ən aşağı büdcədir. Azərbaycanın göstəricisi Avropada orta göstəricidən (6,96 avro) 100 dəfədən də aşağıdır.\nAzərbaycan 100 000 sakinə düşən peşəkar hakimlərin sayı ən az olan ölkələr arasındadır (5,2 hakim) və son illər bu göstərici aşağı düşüb. Bu parametr üzrə orta Avropa göstəricisi 100 000 sakinə 21 hakimdir.\nAzərbaycanda hakimlərin orta əmək haqqı yüksəkdir. Hakimlər karyerasının başında ölkə üzrə orta əmək haqqından 4 dəfədən də çox maaş alır. Karyerasının sonunda onların əmək haqqı orta əmək haqqından 6 dəfə çox olur. Avropada karyeranın sonunda hakimin orta əmək haqqı göstəricisi ölkə üzrə orta əmək haqqından 4,5 dəfə çox olur.\nBu gün Azərbaycan 100 000 sakinə düşən vəkil sayı ən az olan ölkədir - 9,5. Bu, Avropa üzrə orta göstəricidən (162 hüquqşünas) 17 dəfə azdır.\n2016-cı il üçün olan məlumata görə, dövlət ittihamçılarının sayı 100 000 sakinə 11 nəfər təkil edir, bu da Avropa üzrə orta göstərici ilə (12) müqayisə oluna bilər.\nAzərbaycanda, şübhəsiz ki, peşəkar hakimlər arasında qadınların faizi ən aşağıdır (12%), onun ardınca Ermənistan (25%), Şotlandiya (27%) və İngiltərə və Uels (34%) gəlir, Avropa üzrə orta göstərici 51%-dir.\nProkurorlar arasında cəmi 5%-i (bir halda ki, Avropa üzrə orta göstərici 53% təşkil edir), vəkillərin isə 15%-i qadınlardır. Notariusların və icraçıların gender tərkibi haqqında məlumat yoxdur.


Trampdan Turkiyeye daha bir agir sanksiya gelir: Lire durus getirecekmi? - Azadliq Xeber\nTrampdan Turkiyeye daha bir agir sanksiya gelir: Lire durus getirecekmi?\n2018-08-13T20:51 xeber – ABŞ prezidenti Donald Tramp Türkiyəyə qarşı hərbi sanksiyalara başlayır.\nSputnik Azərbaycan “Haber3″ə istinadla xəbər verir ki, Donald Tramp keçiriləcək mərasimdə 2019-ci il üçün 716 milyard dollarlıq müdafiə büdcəsini təsdiq edəcək. Bu imza ilə yanaşı, Rusiyadan S-400 raketləri alınmasına görə Türkiyəyə qarşı müvəqqəti hərbi sanksiya da faktiki olaraq qüvvəyə minəcək.\nQeyd edək ki, ABŞ Senatında “F-35” beşinci nəsil qırıcı təyyarələrin Türkiyəyə tədarükünün qadağan edilməsi təsdiq olunub. Bu qərar ABŞ Senatının Baş Assambleyasında təsdiqlənib. ABŞ prezidenti Donald Tramp sənədi imzalayarsa, Türkiyəyə qarşı “F-35” sanksiyası da qüvvəyə minəcək. Məlumata görə, Trampın “F-35” məsələsində Türkiyəyə güzəştə gedəcəyi ehtimalı çox azdır.


“Mehdiyevin iş yox, mobil telefonuna zəng etmişdik, çox şeylər danışdı, biz az yazdıq, müsahibəmiz baş tutacaq” - “Təzadlar” qəzetinin baş redaktoru | KONKRET\n"Mehdiyevin iş yox, mobil telefonuna zəng etmişdik, çox şeylər danışdı, biz az yazdıq, müsahibəmiz baş tutacaq" - “Təzadlar” qəzetinin baş redaktoru\n11 Sentyabr, 2020 - 10:24 400\n“Biz Ramiz Mehdiyevin iş telefonuna deyil, mobil telefonuna zəng vurduq”.\nKONKRET.az xəbər verir ki, bunu “Təzadlar” qəzetinin baş redaktoru Asif Mərzili musavat.com-a açıqlamasında deyib.\nA. Mərzili bildirib ki, R.Mehdiyevin AMEA-nın saytında yazdığı təkzib yox, məlumatdır.\nOnun sözlərinə görə, saytda “Təzadlar” qəzeti əməkdaşının ona zəng etməsi inkar edilməyib:\n“Sadəcə bu açıqlama çox ajiotaj yaratdı, onun ətrafında yayınlar edildi. Eyni zamanda mətbuat onun daha öncə məhkəməyə verəcəyini dediyi adamlardan yenidən açıqlamalar aldı. Beləcə, məsələ daha da böyüdü. O, üstüörtülü, diplomatik şəkildə belə bir açıqlama vermək zərurəti hiss etdi. Amma onunla razılaşmışdıq ki, yaxın günlərdə müsahibəmiz baş tutacaq. Gələn həftənin bazar ertəsi, ya da çərşənbə axşamı günü bu müsahibə gerçəkləşməliydi”.\n23 Sentyabr, 2020 - 16:56 30.4 K\n23 Sentyabr, 2020 - 14:49 570\n21 Sentyabr, 2020 - 19:23 704\n20 Sentyabr, 2020 - 17:29 635\n26 Sentyabr, 2020 - 13:56 112\n24 Sentyabr, 2020 - 14:49 377\n23 Sentyabr, 2020 - 17:26 397\n23 Sentyabr, 2020 - 17:11 359\n23 Sentyabr, 2020 - 16:14 517\n23 Sentyabr, 2020 - 12:58 391\n22 Sentyabr, 2020 - 15:32 487\n26 Sentyabr, 2020 - 09:33 117\n21 Sentyabr, 2020 - 14:02 899\n18 Sentyabr, 2020 - 14:30 810


Kampaniyanın icraçıları bəllidir, bəs, sifarişçilər?\n44 günlük Vətən savaşı Azərbaycan xalqının və dövlətinin öz torpaqlarını işğaldan azad etməsi üçün ortaya qoyduğu əzmin, iradənin, sistemli fəaliyyətin kulminasiya nöqtəsi idi. Ötən ilin sentyabr ayının sonlarında Ali Baş Komandan İlham Əliyevin əmri ilə ordumuz əks-hücum əməliyyatına başladı, sözün əsl mənasında ildırım sürəti ilə hərəkət edərək düşməni darmadağın etdi, Ermənistan ordusundan əsər-əlamət qoymadı.\nHeç şübhəsiz, bu savaşın bir arxa fonu da var. Azərbaycan rəhbəri öz dəmir yumruğunu havaya qaldırana qədər dövlət təşkilatımızın bütün qolları savaş üçün səfərbər edilmiş, daxili və xarici siyasət zəfərə yönəldilmişdi. Prezident Əliyev hakimiyyətə gəldiyi ilk gündən “hər şey qələbə üçün” devizi ilə hərəkət edir, torpaqları işğal altında olan bir xalqı və dövləti başlıca hədəfinə qovuşdurmaq naminə addım-addım irəliləyirdi. Bu yürüşdə dövlət başçısı üçün əsas dayaq, əlbəttə, xalqın dəstəyi, etimadı idi. Məhz bu güvənə sahib olduğu üçün prezident Azərbaycana qarşı basqılara mətinliklə sinə gərir, düşmənin yandaşlarına sərt təpki göstərir, çevik diplomatik manevrlər edir, hakimiyyət ierarxiyasında möhkəmlənmiş oliqarx-məmurları bir qələmdə çizərək yeni siyasi elita formalaşdırırdı. Fikir versəniz görərsiniz ki, hakim elitanın yeni simaları heç də ulduzu bir andaca parlamış təsadüfi isimlər deyil, dövlət təşkilatının ən müxtəlif sturukturlarında püxtələşmiş, öz zəhmətləri və intellektləri ilə önə çıxmış kadrlardır.\nİndi bu kadrlardan biri- Tural Gəncəliyev haqqında daha bir dəfə danışmaq, yazmaq istəyirəm. Ona görə “daha bir dəfə” deyirəm ki, həyatda heç zaman üz-üzə gəlmədiyimiz, necə deyərlər, eyni masa arxasında oturub bir fincan çay içmədiyimiz Gəncəliyevi əvvəllər də müdafiə etmiş, ona şəxsi rəğbətimi gizlətməmişəm.\nBəli, artıq ləğv olunmuş “Dağlıq Qarabağın Azərbaycanlı İcması” ictimai birliyinin sabiq sədri, millət vəkili Tural Gəncəliyev zaman-zaman qərəzli, heç bir mübahisəyə layiq olmayan tənqidlərə tuş gəlib. Bu tənqidlərin bir qismi Azərbaycanın ictimai rəy müstəvisinə heç də yad olmayan amilllərdən- həsəd və aqressiyadan, göz önündə olan, diqqət mərkəzinə düşən adamlara sataşmaq vərdişindən qaynaqlanıbsa, acı olsa da, etiraf etməliyik, bir qismi də Ermənistan trollarının bizim informasiya məkanına müdaxiləsi hesabına ərsəyə gəlib. Amma deyəsən, məsələ indi bir qədər fərqlidir və “uzaq nəticələrə” hesablanıb. İstər 44 günlük savaşa qədər, istər hərbi əməliyyatlar dövründə, istərsə də böyük qələbədən sonra milli maraqlarımızın qorunması baxımından öz funksional fəaliyyət sferasında gerçəkdən peşəkar, sistemli, effektiv fəaliyyət göstərmiş Tural Gəncəliyev kimi bir fiqurun Azərbaycanın ən odioz tiplərinin, sirk məxluqlarının hədəfinə gəlməsi açıq-aşkar sifariş və kampaniya təsiri bağışlayır.\nHeç kimə sirr deyil ki, Azərbaycanda deviant xətt tutan, işi-gücü ən müxtəlif çapdakı vəzifəli və ya tanınmış şəxslərə çamur atmaq, qaralamaq olan bir neçə “qladiator” var. Bir-birlərinin “bazar”ına girirlər deyə, bu “qladiatorlar” bəzən qarşılıqlı ittihamlarla məhkəmələrdə də çəkişirlər. Zira, özlərini “dəli” yerinə qoymuş bu avantüristlərə kimin yel, kimin bel verdiyi heç də cəmiyyətə sirr olaraq qalmır, gec-tez üzə çıxır. Vaxtilə Azərbaycanın pulunu balta kəsməyən nazirlərinin birindən maddi dəstək alaraq siyasi intriqalarda istifadə edilən, müxalifət liderlərinə deviant həmlələr üçün bəslənən “aqressiv balıqlar”, görəsən, indi kimdən və nə qədər para alıb ki, başından böyük oyuna girişib? Bunun da üzə çıxması, əlbəttə, zaman məsələsidir. Amma bəribaşdan bəlli olan budur ki, indi qaralanan təkcə Tural Gəncəliyev deyil.\nTural 1980-ci ildə Şuşada anadan olub. 12 yaşında məcburi köçkün düşüb. Bakı Dövlət Universitetinin hüquq fakültəsində bakalavr və magistr təhsili alıb. Birtərəfli adam deyil, çox yaxşı musiqi duyumu, tarzənlk qabiliyyəti var. 2004-cü ildən 2018-ci ilədək Xarici işlər nazirliyində, diplomatik korpuslarımızda mühüm vəzifələr tutub, neçə-neçə ölkədə çalışıb, Qərb mühiti görüb. 2018-ci ildə Gəncəliyevin “Dağlıq Qarabağın Azərbaycanlı İcması”nın sədri seçilməsi ilə ermənilərin qarşısına müasir şərtlərə uyğun kommunikasiya qurmağı bacaran bir kadr çıxarıldı. Açıq deyək, bu, bizim ən ağrılı yerlərimizdən biri idi. Azərbaycan diasporu beynəlxalq müstəvidə ermənilər qədər çox deyil, eyni zamanda, Amerikada, Avropada, Rusiyada bir neçə nəsil dəyişmiş düşmənlərimiz mühitə tam uyğunlaşdıqlarından təsirli texnologiyalarla iş aparırdılar. Əgər Azərbaycan diplomatiyası və ordusu hücuma keçəcəkdisə, Dağlıq Qarabağın Azərbaycanlı İcmasının rəhbərliyinə də yeni çağırışlara adekvat bir persona gətirilməli idi. Bu şəxs məhz intellektual və bacarıqlı bir gənc- Gəncəliyev oldu. Bu gün Azərbaycanda “Dağlıq Qarabağ” adlı inzibati bir vahid yoxdur, ATƏT-ə vasitəçi institut kimi heç bir ehtiyac qalmayıb, ona görə də sözügedən ictimai birlik də ləğv olunub. Ancaq nəticə göz qabağındadır və Tural Gəncəliyev öz effektiv fəaliyyəti ilə Ermənistan üçün bu gün də başağrısıdır. Hər gün işim gərəyi Ermənistan mediasını izləyən bir media nümayəndəsi olaraq inamla deyirəm, bizim bir çox ictimai fuqurlara düşmən ölkədə daim gülüb, ələ salıblar. Amma Tural Gəncəliyevin adını çəkməyə məcbur olanda ermənilərin necə aciz və fakt qarşısında qaldıqları açıq görünür. Əgər Ermənistanın baş naziri Nikol Paşinyanın açıqlamalarına diqqət etsək görəcəyik ki, o, zaman-zaman Dağlıq Qarabağın Azərbaycanlı İcması barədə danışıb, hətta ATƏT-in vasitəçiliyi ilə aparılan danışıqlarda İcmanı tərəf kimi gördüyünü vurğulayıb. Tural Gəncəliyev sədr olanadək niyə demirdilər bunu? Deməli, Gəncəliyevin sədrliyi dövründə göstərilən məhsuldar fəaliyyət Ermənistanın rəsmi dairələrini belə çıxılmaz vəziyyətə salıb. Məsələ də elə budur: həm dövləti, həm də cəmiyyəti yarıdan, etimadı doğruldan gənc və yaxşı kadrlar niyə hədəfə gətirilir?\nZənnimcə, Tural Gəncəliyevin nə təcrübəsi, nə də şəxsi ədəbi imkan verər ki, o, özünü müdafiə etsin, təvazökarlığı bir qırağa qoyub, özü, fəaliyyəti haqqında danışsın, plintusdan aşağı səviyyəli adamların tərəf müqabili olsun. Əgər sözümü nəzərə alarsa, psixoloji doğma bir insan kimi, belə bir addımı əsla ona rəva görmərəm. Bar verən ağaca daş atan çox olar. Zira, ictimaiyyət olaraq biz özümüzə bir sual verməliyik və bu sualı təkcə Turalla bağlı verməli deyilik: hakim elitanın yeni simalarının qaralanması, vətənpərvər, müasir və uğur hekayələrinə malik kadrların linç edilməsinə bəzən susmaqla, bəzən də qıy verməklə hara getmək, nəyə nail olmaq istəyirik?\nİctimai vicdan Tural Gəncəliyev də daxil olmaqla prezidentin etimad göstərdiyi və göstərəcəyi bütün perspektivli kadrları qorumaq üçün oyaq olmalıdır. Əks halda, bizim bir toplum olaraq heç bir perspektivimiz olmaz, ola bilməz.


22:46 02 Avqust 2021\n14:34 08.12.2016 Qısa URL\nBüdcə zərfinin dekabrın 16-da təsdiqlənməsi gözlənilir\nBAKI, 8 dek — Sputnik. Milli Məclisin plenar iclası başa çatıb. Sputnik xəbər verir ki, iclasda "Azərbaycan Respublikası Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondunun 2017-ci il büdcəsi haqqında", "Azərbaycan Respublikasında 2017-ci il üçün yaşayış minimumu haqqında", "Azərbaycan Respublikasında 2017-ci il üçün ehtiyac meyarının həddi haqqında" qanun layihələri, Milli Məclisin 2017-ci il üçün xərclər smetası, Hesablama Palatasının 2017-ci il üçün xərclər smetası müzakirə edilib.\nQeyd edək ki, büdcə zərfinə daxil olan layihələrlə bağlı təkliflərlə baxmaq üçün hökumətə dekabrın 16-dək vaxt verilib. Parlamentin növbəti plenar iclası dekabrın 16-da keçiriləcək. Büdcə zərfinin dekabrın 16-da təsdiqlənməsi gözlənilir.\nEkspert: Deputatların büdcə ilə bağlı neqativ proqnozunda məntiq var\nMilli Məclis, plenar iclas, büdcə, deputat, parlament


Plastik Kartlar üzrə İT Biznes Analitik | Yelo Bank\nPlastik Kartlar üzrə İT Biznes Analitik\nKaryerasını “Parlaq bankçılıq”da inkişaf etdirmək istəyən namizədlərimiz üçün hazırda “Proqram təminatının inkişafı departamentində Plastik Kartlar üzrə İT Biznes Analitik” vakansiyasını elan edirik.\nStruktur: Proqram təminatının inkişafı departamenti\nVəzifə: Plastik Kartlar üzrə Biznes Analitik\nBilavasitə tabeçiliyi: Departament direktoru / Şöbə meneceri\nBankın proqram təminatlarının dəstəyi;\nBiznes prosesləri və iş proseslərini, həmçinin onların mövcud və gələcək proqram təminatı ilə əlaqələrini anlamaq və sənədləşdirmək;\nTəcrübələrə və sənaye həllərinə əsaslanaraq arzu olunan hədəflərə çatmaq və ya yaxşılaşdırmaq üçün alternativ həllər təklif etmək;\nTəklif olunan layihələrin miqyasını, faydalarını və risklərini optimallaşdırmaqda biznes istifadəçilərinə və İT rəhbərliyinə yardım olunması;\nİstifadəçilərin və rəhbərliyin gözləntilərini idarə etməkdə yardım;\nBank və əlaqəli sistemlərinin inkişafı və təkmilləşdirmə sahəsində layihələrin müstəqil təşəbbüsü və reallaşması;\nTexniki şöbə ilə əlaqəli iş sorğularını və layihə fəaliyyətlərini müvafiq bölmələr arasında idarə və koordinasiya etmək.\nAli Iqtisadi/Texniki təhsili arzusundadır;\nBank sektorunda ən azı 2 il iş təcrübəsi arzuolunandır;\nPlastik Kartlar Proseslərin üzrə biliklər;\nProssesinq mərkəzindən daxil olan faylların strukturu üzrə biliklər;\nPlastik Kartlar üzrə klirinq prossesin təkmilləşdirilməsi;\nProssesinq mərkəzi ilə qurulan serveslərin monitoringi və təkmilləşdirilməsi;\nBiznes proseslərin texniki analizinin verilənlər bazası modelinin tərtibatı səviyyəsinə qədər detallaşdırılması;\nBiznes proseslər üzrə texniki sənədin (istifadəçi və texniki səviyyədə-use case) hazırlanması;\nBiznes proses üzrə test ssenarilərinin hazırlanmasında iştirak;\nTexniki tapşırıq üzrə dəyişikliyin icra dövründə monitorinq edilməsi və dəyişikliyin tələblərə uyğunluğunun yoxlanılması;\nDəyişiklik edilmiş Biznes prosesin test mərhələsində Sifarişçiyə və Bank Sistemlərinə dəstək komandasına təqdim olunmasında iştirak;\nBiznes prosesin Proqramlaşdırma komandası ilə razılaşdırılması və görülən işlər barədə hesabatların təqdim edilməsi;\nAnaliz zamanı hesabat hazırlanmasının mümkünlüyünün təmin edilməsi və yarana biləcək potensial risklərin müəyyən edilməsi;\nTələblərin toplanması və təhlili, xarici və daxili işçi qrupları ilə ünsiyyətin aparılması.\nKönüllü tibbi sığorta proqramına qoşulma;\nİşəqəbul prosesinin növbəti mərhələsi üçün yalnız seçilmiş namizədlərlə əlaqə saxlanacaqdır.


Azərbaycanlı milyarderlərin bazarında nə baş verir?\nVoleybol üzrə Azərbaycan millisinin 2 üzvü karantinə alınıb.\nAxar.az federasiyanın rəsmi saytına istinadən xəbər verir ki, İsraildə çıxış edən Yuliya Kərimova və Polşada legioner həyatı yaşayan Marqarita Əzizova ölkəmizə yeni qayıtdıqlarından qaydalara uyğun olaraq, təcrid olunublar.\nOnlar müəyyən edilmiş karantin müddətini keçdikdən sonra evlərinə yollanacaqlar.\nBundan başqa, koronavirus pandemiyası səbəbindən ölkə xaricində çıxış edən Azərbaycan millisinin bəzi oyunçuları da artıq evlərinə dönüblər.\nDmitri Obodnikov Gürcüstana, Dmitri Baranov isə doğulduğu Rusiyaya qayıdıb. Kişilərdən ibarət millinin ölkəmizdə çıxış edən digər üzvləri isə Bakıdadırlar. Onların vəziyyəti yaxşıdır və milli komandanın həkimləri müntəzəm olaraq oyunçularla əlaqə saxlayırlar.\nQadınlardan ibarət milli komandanın üzvü Yelizaveta Səmədova Rusiyanı tərk edərək Bakıya qayıdıb və hazırda evindədir. Kristina Yaqubova, Anastasiya Qurbanova Rusiyada, Anastasiya Bessonova isə Ukraynada ailəsinin yanındadır.\nÖlkəmizdə çıxış edən yığmanın digər üzvləri isə hazırda Bakıda evlərindədirlər.\n2020.03.28 / 17:05\nKarateçilərimizin lizensiyası ləğv edilib? - Açıqlama\nHəbibin atasında korona tapıldı: vəziyyəti ağırdır\nÖlkəmizdə futbolun başlaması ilə bağlı qərar... - Məmmədov\n“Çelsi”nin hücumçusu saxlanıldı\nحسن روحانی پرزیدنت ایلهام علیئوی تبریک ائتدی\nBraziliyada şok: Xəstələr meyitlərlə bir arada - Foto\nBu ölkədə koronaya uşaqlar yoluxur...\nÖlkəmizdə daha 132 nəfər koronaya yoluxdu, 78-i sağaldı\nAvropa pandemiyanın ikinci dalğasına hazırlaşır - Şefçoviç\nBombalı hücum: Polis rəisi öldürüldü\nPutin əmr verdi: Parad bu tarixdə keçiriləcək\nPaşinyan necə biabır oldu... - Rus mediası


“Şəki-İpək” ASC-də bölgənin kümdarları üçün 100 minə yaxın tut tingi yetişdirilib - AZƏRTAC – Azərbaycan Dövlət İnformasiya Agentliyi\n“Şəki-İpək” ASC-də bölgənin kümdarları üçün 100 minə yaxın tut tingi yetişdirilib\nBaramaçılığın yem bazasının möhkəmləndirilməsi məqsədi ilə “Şəki-İpək” ASC tərəfindən Şəki-Zaqatala iqtisadi rayonunda bu sahə ilə məşğul olan fermerlərə tezliklə pulsuz olaraq 100 minə yaxın rayonlaşdırılmış tut tingi paylanılacaq.\nBu barədə AZƏRTAC-a səhmdar cəmiyyətin idarə heyətinin sədri Nizami Qəribov məlumat verib.\nTinglərin 50 min ədədi Şəkinin, qalanı isə bölgənin digər rayonlarının kümdarlarına veriləcək və bu ilin noyabr-dekabr, gələn ilin yaz aylarında fermerlərin özlərinə məxsus pay torpaqlarında əkilməsi planlaşdırılır.\nSəhmdar cəmiyyətdən verilən məlumata görə, əvvəlki illərdə Çindən alınmış toxumdan yetişdirilən tinglər soyuq iqlim şəraitinə dözümlü olmadığı üçün tez quruyurdu. Müəssisənin mütəxəssisləri tərəfindən yetişdirilmiş yeni tut tingləri isə bölgənin iqlim şəraitinə tam uyğunlaşdırılıb. Bu tinglərdən yetişdirilən ağacların məhsuldarlığı 3 ildən sonra 50-60 faizə çatır.\nBundan əlavə, Kənd Təsərrüfatı Nazirliyi tərəfindən də respublikamızın baramaçılıq rayonlarında 1 milyondan çox tut tinginin əkilməsi nəzərdə tutulur.\nAZERTAG.AZ :“Şəki-İpək” ASC-də bölgənin kümdarları üçün 100 minə yaxın tut tingi yetişdirilib


Almaniyanın müdafiə naziri: “Qarabağ müharibəsi klassik savaş üsullarını ikinci plana keçirdi” - JURNALİST ARAŞDIRMA MƏRKƏZİ\nAna səhifə/Xəbərlər/Siyasət/Almaniyanın müdafiə naziri: “Qarabağ müharibəsi klassik savaş üsullarını ikinci plana keçirdi”\nQarabağda 44 gün davam edən və Ermənistanın məğlubiyyəti ilə nəticələnən müharibədə istifadə olunmuş taktika dünyanın aparıcı ölkələrinin diqqətini çəkməkdə davam edir. JAMAZ.İNFO xəbər verir ki, xüsusən də döyüşlərdə istifadə olunmuş PUA-lar məsələsi əsas müzakirə mövzusudur.\nQeyd edək ki, Almaniya müdafiə naziri Annegret Kramp-Karrenbauer bununla bağlı bildirib ki, Qarabağ savaşı təkcə, PUA-larla qazanılan ilk müharibədir. “Artıq hərbi texnikalar müasir müharibələrdə heç bir işə yaramır. Qarabağ savaşı göstərdi ki, bundan sonrakı mərhədələ PUA-lar mühüm rol oynayacaq”.\nNazir deyib ki, bununla bağlı çeşidli təhlillər bir çox nəticələrə gətirib çıxarıb. “Tanklar, toplar və havadan hücum sistemləri quru qoşunları ilə birlikdə hərkət etdiyi müharibələr artıq klassik savaş üsullarıdır. Amma bunlarla birlikdə PUA-ların da prosesə qoşulması ciddi bir paradiqma dəyişikliyi yaradır”.\nAnnegret Kramp-Karrenbauer daha sonra qeyd edib ki, alman ordusunda PUA-lardan istifadə edilməsi ciddi şəkildə müzakirə mövzusudur. “Qarabağda tarixin ilk PUA müharibəsi yaşandı. PUA-lar bombardmanları ilə müharibənin seyrini dəyişdirdi. Nəticələri isə uduzan tərəfi üçün çox ağır oldu”.\nBütöv bir kənd Qarabağa köçmək istəyir


İsrail rəhbəri Bakıya, İran prezidenti isə İrəvana gedir\n15.11.2016 Basta 5 Comments\nYaxın günlərdə İsrail baş nazirinin Azərbaycana səfəri planlaşdırılır, – Azərbaycan 24 xəbər verir.\nMaraqlıdır ki, təxminən eyni vaxtda İran prezidenti Həsən Ruhaninin Ermənistana səfəri nəzərdə tutulub. Noyabrın əvvəlində İranın Ermənistandakı səfiri Seyid Kazem Sacadi 1 in.am saytına açıqlamsında səfərin tezliklə reallaşacağını müjdələmişdi. “İranın Ermənistanla dostluq münasibətləri var və müəyyən edilmiş vaxtda səfər baş tutacaq. Həsən Ruhaninin Ermənistana ziyarəti ölkələrimiz arasında əməkdaşlığı daha da möhkəmləndirəcək və dərinləşdirəcək”, – deyə diplomat qeyd eləmişdi.\nBu yerdə onu da qeyd edək ki, təqribən ayyarım öncə – Ermənistanın xarici işlər naziri Edvard Nalbəndyanın Tehran səfəri çərçivəsində, yəni faktiki, Ruhaninin səfəri öncəsi İran və Ermənistan arasında viza rejimi götürülüb. Azərbaycanla İran arasında isə, bəlli olduğu kimi, belə bir rejim hələ qalır.\nBəzi siyasi müşahidəçilərə görə, İsrail baş nazirinin Bakı səfəri Ruhaninin İrəvan səfərinə Azərbaycan üçün müəyyən mənada cavab effekti daşısa da, hər halda rəsmi Tehranın bundan daha çox qıcıqlanacağı şəksizdir. Üstəlik, Natanyahunun Bakı danışıqlarının daha bir nəticəsi olaraq, Təl-Əvivdə Azərbaycan səfirliyi açılarsa, İranın rahatsızlığını təsəvvür eləmək çətin olmaz. O üzdən hesab edilir ki, Bakı səfirlik açılması ilə eyni vaxtda Tehranla viza rejimini nəhayət, aradan qaldırmaqla, cənub qonşumuzun qıcığını xeyli yumşaldıla bilər.\n← “Bankqırığı” Beynəlxalq Bankın 10 milyard manatını qaytaracaq?\nDolların rəsmi məzənnəsi 1,70-i keçdi →


Rəsmi Bakıdan Mnatsakanyana — CAVAB '; // item += '\nRəsmi Bakıdan Mnatsakanyana — CAVAB\n"Ölkə.Az"ın xəbərinə görə, bunu Azərbaycan XİN-in mətbuat katibi Leyla Abdullayeva Ermənistanın xarici işlər naziri Zöhrab Mnatsakanyanın İsveçin Beynəlxalq Münasibətlər İnstitutunda çıxışı zamanı Dağlıq Qarabağ münaqişəsi ilə bağlı söylədiyi fikirlərə münasibət bildirərkən deyib.\n"Beynəlxalq səviyyədə işğalçı kimi tanınan bir ölkə rəsmisinin Azərbaycanın beynəlxalq tanınmış sərhədləri çərçivəsindəki ərazilərini, guya, özünün işğal etməsi barədə eyni əsassız iddiaları - məsələnin beynəlxalq hüquqi tərəfini bir kənara qoyaq - bu, heç normal düşüncə çərçivəsinə belə sığmır. Təsəvvür edin ki, bir ölkə qanunsuz şəkildə digər ölkənin ərazilərini işğal edir, bu ərazilərdə tarixən yaşayan yerli azərbaycanlıları etnik təmizləməyə məruz qoyur, sonra da iddia edir ki, “bu ərazilərdə yaşayan 150 000 erməninin təhlükəsizlik problemi var”. Bu ermənilərin ailələri, evləri, adları olduğunu səsləndirən erməni naziri, görəsən, öz ölkəsinin təcavüzkar siyasəti nəticəsində 1 milyondan artıq azərbaycanlının evlərindən məhrum olduğunu, ailələrinin param-parça olduğunu, adlarının məcburi köçkün və qaçqına çevrildiyini heç düşünübmü? Əlbəttə, yox, əgər düşünsəydi, bu kimi cəfəng fikirlərlə özünü və xalqını aldatmazdı və münaqişənin həlli istiqamətində real addımlar atılardı. Mnatsakanyan anlamalıdır ki, onun dediyi kimi bizim və ya sizin həqiqət olmur; həqiqət birdir və bu həqiqət dünya ictimaiyyətinə çox yaxşı bəllidir. Sadəcə, mövcud həqiqətləri saxtalaşdıraraq onu öz maraqları naminə müxtəlif şəkillərdə təqdim etmək təcrübəsi də mövcuddur ki, bunu da ən yaxşı Ermənistan bacarır", - XİN rəsmisi vurğulayıb.


SON DƏQİQƏ: Əsədin türk ordusuna dəhşətli hücumundan sonra ŞOK GƏLİŞMƏ - en son xeberler 2020, xeberler bu gun 2020\n"Röyters" agentliyi Suriyadakı vəziyyəti müzakirə etmək üçün Ankarada olan Rusiya xarici işlər nazirinin müavini səfir Sergey Verşin və Prezident Vladimir Putinin Suriya üzrə xüsusi nümayəndəsi səfir Aleksandr Lavrentyevin başçılıq etdiyi nümayəndə heyəti ilə Türkiyə tərəfinin danışıqlarının nəticəsiz qaldığı barədə məlumat yayıb.\nTeleqraf.com xəbər verir ki, agentlik artıq rus heyətin Moskvaya qayıtdığını bildirib.\nTürkiyəli rəsmi agentliyə açıqlamasında iki ölkənin Suriyada qarşıdurmaların dayandırılması ilə bağlı konkret bir razılıq əldə edə bilmədiyini söyləyib.\nXatırladaq ki, ötən həftə Bəşər Əsəd ordusunun hücumu nəticəsində 8 türk hərbçi şəhid olub. Dünənki hücum zamanı isə 5 türkiyəli hərbçi həlak olub. /publika.az\nDünya Baxılıb: 115 Tarix: 11 fevral 2020\nErmənistanda atışma: Ölənlər və yaralananlar var\nErmənistanın Lori əyalətində kütləvi dava olub. bu barədə " "a istinadən xəbər verir. Qeyd edilir ki, hadisə Bazum ərazisində qeydə alınıb. Dava atışma ilə nəticələnib. Atışma zamanı 2 nəfər öldürülüb, daha 2 nəfə\nSON DƏQİQƏ: Rusiya qırıcıları bombaladı - Onlarla insan öldü\nRusiya qırıcılarının Suriyanın İdlib və Hələb vilayətinə endirdiyi hava zərbələri nəticəsində ölənlərin sayı 20-ni ötüb. Çox sayda yaralı var. Anadolu agentliyinə istinadən xəbər verir ki, onların hamısı dinc insanlardır\nİran "Zəfər" peykini kosmosa göndərə bilmədi\nİran uzaqdan idarə olunan "Zəfər" peykini kosmosa göndərə bilməyib. Prosesin tam icrası baş tutmayıb. xəbər verir ki, "Simurq" raketdaşıyıcı peyki orbitə çıxara bilməyib. Yerli mənbələrin məlumatına görə\nƏrdoğan ABŞ-a MEYDAN OXUDU: "Buna icazə verməyəcəyik\nTürkiyə ABŞ-ın Yaxın Şərq planına münasibət bildirib. xəbər verir ki, Türkiyə prezidenti Rəcəb Tayyib Ərdoğan ABŞ-ın Yaxın Şərq planına etiraz edərək "bu xəyalın gerçəkləşməsinə icazə verməyəcəyik, planı tanımırıq. B\nTürkiyə ordusu HƏRƏKƏTƏ KEÇDİ: yüzlərlə texnika yeridildi\nTürkiyə Silahlı Qüvvələri Suriyanın İdlib şəhərinə göndərdiyi 330 maşınlıq konvoy Hatay şəhərinin Reyhanlı mahalına çatıb. Pulika.azxəbər verir ki, hərbi personal tərəfindən yük maşınlarından endirilən hava topları və silah-sursa\nİran ABŞ-ı qorxuya saldı - Yeni gərginlik\nYanvarda müharibənin astanasından dönən ABŞ və İran arasında yenidən gərginliyi artıracaq hadisə yaşanıb. xəbər verir ki, buna səbəb İranın kosmosa bu gün bir peyk göndərəcəyini açıqlaması olub. İran İslam Respublikasını\nƏsəd qüvvələrinin iyrənc əməlləri ÜZƏ ÇIXDI: məzarları dağıdaraq...\nSuriyanın İdlib vilayətində Əsəd qüvvələrinin mülki insanları qorxutmaq və geri dönmələrinin qarşısını almaq üçün amansız üsullara əl atmağa davam edir. xəbər verir ki, Suriyada Rusiya və İranın dəstəyi ilə milyonlarla insan\nazerbaycan xeberleri yeni xeberler son xeberler xeber.az 2020 sou xeberler metbuat xeberleri sonxeberler


Mərkəzi Bank yenə uçot dərəcəsini endirdi\nAzərbaycan Mərkəzi Bankının (AMB) İdarə Heyəti uçot dərəcəsinin 8.25 faizdən 8 faizə endirilməsi haqqında qərar qəbul edib.\nBu barədə məlumat bugün, sentyabrın 13-də açıqlanıb.\nFaiz dəhlizinin aşağı həddi 6.25, yuxarı həddi isə 9.75 faiz (uçot dərəcəsinə ±1.75 faizlik simmetrik diapazonda) səviyyəsində müəyyən edilib.\nBu qərar sentyabrın 13-dən qüvvəyə minir. AMB-nin rəhbərliyi faiz dəhlizinin paramentlərinə növbəti dəfə oktyabrın 25-də baxacaq.\nMərkəzi Bank bildirir ki, faktiki inflyasiya hədəf diapazonunun ortasından aşağıda qalır, qısamüddətli inflyasiya gözləntilərinin dinamikasında əhəmiyyətli dəyişikliklər müşahidə olunmur. «Yenilənmiş proqnozlara görə, 2019-cu ilin sonuna inflyasiya dəhlizin orta səviyyəsindən bir qədər yuxarı olmaqla, hədəf diapazonu (4±2 faiz) daxilində qalacaq», - Mərkəzi Bank hesab edir.\nBununla belə, Mərkəzi Bankın açıqlamasına görə, risklər balansının təhlili göstərir ki, xarici amillər daxili amillərə nisbətən ortamüddətli perspektivdə inflyasiya üçün daha böyük təhdid potensialı daşıyır: «Mərkəzi Bank bu risklərin monitorinqini davam etdirəcək və inflyasiyanı hədəfdə saxlamaq üçün sərəncamındakı alətlərdən adekvat istifadə edəcək».\nQurum habelə hesab edir ki, monetar (pul-kredit) şərait neytrallığa yaxınlaşmaqda davam edir. İlin əvvəlindən manatla pul bazası 6.6 faiz artıb.\nMərkəzi Bankın açıqlamasına görə, 2019-cu ilin yanvar-iyul aylarında ümumi daxili məhsul real olaraq 2.5 faiz artıb: «Neft qiymətlərinin cari səviyyəsi (ilin ötən dövründə 65 ABŞ dolları) şəraitində xarici ticarət balansı profisitli olub. İlkin məlumata görə, 8 ayda ixrac 5.1 faiz, o cümlədən, qeyri-neft ixracı 15.4 faiz artıb. Monetar qızıl nəzərə alınmadan qeyri-neft idxalının artım tempi 11.7 faiz təşkil edib».\nMərkəzi Bank vurğulayıb ki, ölkənin strateji valyuta ehtiyatları ilin əvvəlindən 10.5 faiz və ya 4.7 mlrd. dollar artaraq 49.4 mlrd. dollara çatıb.\nAzərbaycan Mərkəzi Bankının (AMB) İdarə Heyəti uçot dərəcəsini bundan öncə, iyulun 26-da endirmişdi. Onda uçot dərəcəsinin 8.5 faizdən 8.25 faizə endirilməsi haqqında qərar verilmişdi.


20.Taha surəsinin tərcüməsi ► Oxuquran.com\n20.Taha surəsinin tərcüməsi\n1-2. Ta-Ha; Biz Quranı səni məşəqqətə salmaq üçün nazil etmədik.\nYalnız (Allahdan) qorxan kəs üçün xatırlatma olsun deyə (göndərdik).\n(Bu ayələr) yer və uca göyləri yaratmış kəs tərəfindən nazil olmuşdur.\nƏrşi hökmü altına alan Rəhman Allahdır.\nGöylərdə, yerdə, onlar arasında və yer altında nə varsa Onundur.\nSözünü açıq desən (və ya gizlətsən, fərqi yoxdur), həqiqətən, O sirləri və daha gizliləri bilir.\nBir Allahdır ki, Ondan başqa məbud yoxdur. Ən gözəl adlar Ona məxsusdur.\nMusanın xəbəri sənə çatdımı?!\nOd görən zaman ailəsinə belə dedi: “Bir qədər yubanın, həqiqətən, mən od tapdım. Ola bilsin ki, sizin üçün ondan bir qədər gətirəm və ya od vasitəsilə yolu tapam.\nElə ki, oda yaxınlaşdı, nida gəldi: “Ey Musa!”\nHəqiqətən, Mən sənin Rəbbinəm: Ayaqqabını çıxar, həqiqətən, sən müqəddəs Tuva vadisindəsən.\nMən səni (peyğəmbərliyə) seçmişəm. Vəhy olunanı dinlə.\nHəqiqətən, Mənəm Allah, Məndən başqa məbud yoxdur. Beləsə, Mənə bəndəlik et, namazı bərpa et ki, Məni unutmayasan.\nHəqiqətən, qiyamət gələcək. (Amma Mən onu məxfi saxlamaq istəyirəm ki, hər kəs öz səy və təlaşı müqabilində əvəz alsın.\nMəbada qiyamətə inanmayan və azğın nəfs istəklərinə uyan bir kəs sənin diqqətini qiyamətdən yayındırsın. Yoxsa süqut edərsən.\nEy Musa! Sağ əlində olan nədir?\nMusa) dedi: «Bu, mənim əsamdır. Ona söykənir, onunla qoyunlarım üçün (ağaclardan) yarpaq tökürəm. Onun mənə başqa faydaları da var.»\n19-20. (Allah) buyurdu: «Ey Musa! Əsanı at!» (Musa) onu atdı və o, qəfildən ilana dönüb sürətlə getməyə başladı.\n(Allah) buyurdu: «Onu tut və tələsmə. Biz tezliklə onu əvvəlki halına qaytararıq.»\nƏlini qoltuğunun altına sal, ağ və nöqsansız halda çıxsın. (Bu da) digər bir nişanə və möcüzədir.\nEləcə Öz böyük nişanələrimizdən sənə göstərək.\n(Ey Musa! İndi) Firona doğru hərəkət et, o, həqiqətən, tüğyan qoparmışdır.\n(Musa) dedi: «Pərvərdigara! (Mənə belə böyük bir iş əmr etmisənsə) köksümü genişləndir.»\nİşimi mənə asan buyur.\n27-28. Dilimdəki düyünü aç, qoy sözlərimi (yaxşı) anlasınlar.\n29-30. Ailəmdən mənim üçün bir vəzir qərar ver–qardaşım Harunu.\n31-32. Onunla arxamı möhkəmləndir, onu işimə şərik et.\n33-34. Beləcə, Səni çox pak anaq, çox zikr edək.\n(Pərvərdigara,) həqiqətən, Sən bizim halımızdan daim agahsan və görürsən.\n(Allah) buyurdu: ”Ey Musa! İstədiyin sənə verildi.”\nHəqiqətən, Biz növbəti dəfə sənə minnət qoyduq (səni Öz nemətlərimizdən bəhrələndirdik.)\n(Nemətə çatdırdıq,) o zaman ki, anana lazım olanı vəhy etdik.\n(Ona belə vəhy etdik:) Öz körpəni bir sandığa qoy, sonra onu dəryaya at. Qoy dərya onu sahilə çıxarsın. Və Mənim və onun düşməni onu götürsün. (Ey Musa,) Mən Öz tərəfimdən sənin üçün məhəbbət yetirdim ki, (səni sevələr və) Mənim nəzərim altda ərsəyə çatasan.\nO zaman bacın (sandığın ardınca saraya) gedib dedi: «Sizə onu (körpə Musanı) öhdəsinə götürəcək bir şəxs tanıtdırımmı?» (Onlar qəbul etdilər.) Ananın gözünə işıq gəlsin və qəmdən qurtulsun deyə Biz səni (bu sayaq) anana qaytardıq. (Ey Musa,) sən bir şəxsi qətlə yetirdin. Biz səni qəmdən xilas etdik, müxtəlif sınaqlara çəkdik. Bir neçə il Mədyən camaatının yanında qaldın. Sonra təyin olunmuş vaxtda (peyğəmbərliyin qəbulu üçün buraya) gəldin.\n(Ey Musa,) Mən səni Özüm üçün ərsəyə gətirib seçmişəm.\n(İndi) sən və qardaşın sizə verdiyim ayələrlə yola düşün və Məni yada salmaqda süstlük göstərməyin.\nGedin Firona doğru. O, tüğyan qoparıb.\nOnunla yumşaq danışın, bəlkə anlaya və ya qorxa.\n(Musa və Harun) dedilər: «Pərvərdigara! Həqiqətən, onun bizə əziyyət verəcəyindən və ya tüğyanını davam etdirəcəyindən qorxuruq.»\n(Allah) buyurdu: «Qorxmayın, həqiqətən, Mən sizinləyəm, eşidirəm və görürəm.»\nOnun sorağınca gedin, (ona) deyin: «Ey Firon, biz sənin Rəbbinin iki elçisiyik. Bəni-İsraili bizə qoş və onları incitmə. Əlbəttə biz sənin Rəbbin tərəfindən yanına möcüzə ilə gəlmişik. Salam olsun doğru yolu tutan kəsə.»\n(Ona deyin,) həqiqətən, bizə vəhy olunub ki, əzab (ilahi ayələri) təkzib edib boyun qaçırana aiddir.\n(Firon) dedi: «Ey Musa! Bəs siz iki nəfərin Rəbbi kimdir?»\n(Musa) dedi: «“Bizin Rəbbimiz hər şeyə xüsusi yaranış əta edən, onu doğru yola yönəldən kəsdir.»\n(Firon) dedi: «Bəs ötən nəsillərin halı necədir?»\n(Musa) dedi: «Onun (ötən nəsillərin halının) elmi Rəbbimin yanında bir kitabdadır. Rəbbim nə itirər, nə də unudar.»\nElə bir Allah ki, yer üzünü sizin üçün asayiş məkanı qərar vermiş, onda sizin üçün yollar müəyyənləşdirmiş, səmadan su endirmişdir. Onun (suyun) vasitəsi ilə bitkilərdən müxtəlif zövclər cücərtmişdir.\n(Həm özünüz) yeyin, (həm) heyvanlarınızı otarın. Əlbəttə bu işlərdə düşüncə sahibləri üçün nişanələr var.\nBiz sizi ondan (torpaqdan) yaratdıq, ona qaytarar və növbəti dəfə ondan xaric edərik.\nHəqiqətən, Biz bütün ayə və möcüzələrimizi ona (Firona) göstərdik. Amma o, təkzib və imtina etdi.\n(Firon) dedi: «Ey Musa! Sən öz sehrinlə bizi torpağımızdan çıxarmağamı gəlmisən?!»\n(Firon davam etdi,) biz hökmən sənin üçün oxşar bir sehr göstərərik. Aramızda bir vaxt müəyyənləşdir, onu pozmayaq. Hamar və hamı üçün eyni uzaqlıqda olan bir məkan seç.\n(Musa) dedi: «Sizə verilən vəd zinət (bayram) günü, insanların bir yerə cəm olacağı günorta vaxtıdır.»\nFiron döndü (məclisi tərk etdi). Bütün məkr və hiyləsini toplayıb yenidən gəldi.\nMusa onlara (fironçulara) dedi: «Vay olsun sizə! Allaha iftira yaxmayın, sizi ağır əzabla həlak edər. Şübhəsiz, (Allaha qarşı) iftiraya yol verən kəs nakam və ziyankar olar.»\nOnlar öz işləri ilə bağlı çəkişir, xəlvəti pıçıldaşırdılar.\n(Fironçular) dedilər: “Həqiqətən, bu iki nəfər (Musa və Harun) şübhəsiz, cadugərdir. Onlar öz sehrləri ilə sizi məmləkətinizdən çıxarmaq, üstün ayinlərinizi aradan götürmək istəyirlər.\nQurğularınızı cəmləyin, sonra bir cərgəyə düzülün. Şübhəsiz, bu gün qələbə üstünlük əldə edən kəsindir.\n(Sehrbazlar) dedilər: “Ey Musa! Sən (əsanı) atırsan, yoxsa əvvəlcə biz ataq?”\n(Musa) dedi: «Bəlkə siz atasınız. (Onlar öz qurğularını ortaya atdıqda) sehrləri nəticəsində Musaya elə göründü ki, onların kəndirləri və əsaları hərəkət edir.»\nMusa qorxduğunu hiss etdi. (Məbada, xalq bu sehrə aldana!)\nBiz (Musaya) dedik: «Qorxma! Həqiqətən, sən özün üstünsən.»\nSağ əlində olanı at, qoy onların bütün düzəltdiklərini udsun. Həqiqətən, onların hazırladıqları sehrbaz hiyləsidir. Sehrbaz haraya getsə müvəffəq olmaz.\n(Musanın möcüzəsini, bütün qurğularının necə udulduğunu gördükdə) sehrbazlar səcdəyə düşdülər və dedilər: “Biz Harunun və Musanın Rəbbinə iman gətirdik.\n(Firon bütün planlarının boşa çıxdığını görüb sehrbazlara) dedi: «Mən sizə icazə verməmiş ona iman gətirdiniz? Şübhəsiz, o sizin başçınızdır, sizə sehr öyrədib. Əl-ayaqlarınızı çarpaz kəsəcək, sizi xurma ağacının budaqlarından asacağam. Tezliklə kimin işgəncəsinin daha ağır olduğunu biləcəksiniz.»\n(İman gətirmiş sehrbazlar Firona) dedilər: «Biz heç vaxt bizi yaratmış kəsdən və bizim üçün gəlmiş möcüzələrdən səni üstün tutmayacağıq. İstədiyin hökmü ver. Sən yalnız dünya həyatında hökm verirsən.\nHəqiqətən, biz Rəbbimizə iman gətirdik ki, xətalarımızı, bizi vadar etdiyin sehrləri bizə bağışlasın. Allah daha üstün və əbədidir.\nHəqiqətən, Rəbbinin yanına günahkar kimi gələn hər kəs üçün cəhənnəm var. Orada nə ölər, nə də yaşayar.\nİman gətirib saleh işlər görən halda gəlmiş kəslər üçün ali və üstün dərəcələr var.\nAltından çaylar axan əbədi bağlar! Onlar həmişə orada qalacaqlar. Bu, özünü paklayanların mükafatıdır.\nHəqiqətən, Biz Musaya vəhy etdik ki, bəndələrimizi gecə (Misirdən) yola çıxar. Onlar üçün dərya arasından quru bir yol aç ki, nə təqibdən qorxasan, nə (qərq olmaqdan) çəkinəsən.\nFiron öz qoşunu ilə onların ardınca getdi. Dərya onları bürüdü və bütünlüklə qərq etdi.\nFiron öz qövmünü azdırdı və doğru yola aparmadı.\nEy Bəni-İsrail! Həqiqətən, Biz sizi düşmənlərdən qurtardıq. Sizinlə Tur dağının sağında vədələşdik. Sizin üçün «mənn» və «səlva» (kimi qidalar) nazil etdik.\nSizə ruzi etdiyimiz pak şeylərdən yeyin, (amma) tüğyan qoparmayın, yoxsa qəhr-qəzəbim sizi bürüyər. Qəzəbimə düçar olan kəs, şübhəsiz, süqut etmişdir.\nŞübhəsiz, Mən tövbə edib iman gətirən, saleh işlər görüb doğru yolu tutan hər kəsi bağışlayaram.\n(Musaya dedik:) «Ey Musa! Nə səbəb oldu ki, qövmündən qabağa düşdün? (Nə üçün vəd yerinə daha tez gəldin?»\n(Musa) dedi: «Onlar (mənim qövmüm) ardımca gəlirlər. Pərvərdigara! Razılığından ötrü Sənə doğru tələsdim.»\n(Allah) buyurdu: «Həqiqətən, Biz qövmünü səndən sonra sınağa çəkdik və Samiri onları azdırdı.»\nMusa qəzəbli və pərişan halda qövmünün yanına qayıtdı. O dedi: “Ey mənim qövmüm! Rəbbiniz sizə xeyir vəd etməyibmi? (Mənim olmadığım) müddət sizə uzun gəldimi? Yoxsa Rəbbinizin qəzəbinə gəlmək istədiyiniz üçün mənimlə olan vədinizə xilaf çıxdınız?\n(İnsanlar Musaya) dedilər: «Biz öz istəyimizlə vədə xilaf çıxmadıq. Onun (Fironun) qövmünün bər-bəzəkləri ilə yüklənmişdik. Biz onları (oda) atdıq. Samiri bu sayaq (bizə) təlqin etdi.»\n(Samiri) onlar üçün səs çıxaran erkək buzov heykəli düzəltdi. (Ardıcılları ilə birlikdə insanlara) dedilər: «Bu sizin və Musanın tanrısıdır. «(Samiri Allahı və Musanın bütün təlimlərini) unutdu.»\nGörmürlərmi ki, (buzovun) onlara heç bir cavabı yoxdur və onlar üçün xeyir-zərər sahibi deyil?!\nƏlbəttə, Harun (Musa gəlməmişdən) öncə onlara demişdi: “Ey mənim qövmüm! Siz onun (buzovun) vasitəsi ilə sınağa çəkilmisiniz. Həqiqətən, mənim Rəbbim Rəhman Allahdır. Mənə tabe olun və göstərişlərimə itaət edin.\n(Dindən çıxmış qövm Haruna) dedilər: «Musa yanımıza qayıdanadək bu yoldayıq. (Buzovpərəstlikdən əl çəkməyəcəyik).»\n(Musa qardaşının saç-saqqalından yapışıb) dedi: “Ey Harun! Onların yolunu azdığını gördüyün vaxt səni nə dayandırdı?”\nYoxsa mənə itaət etmirsən? (Nə üçün xalqı xilas etmək üçün ardımca gəlmədin?) Yoxsa göstərişimə tabe olmadın?\n“(Harun) dedi: (Ey qardaş,) ey anamın oğlu! Saç-saqqalımdan və başımdan tutma. Həqiqətən, qorxdum deyəsən ki, Bəni-İsrail arasına təfriqə saldın, mənim sözlərimi nəzərə almadın!\n(Sonra Musa Samiriyə) dedi: «Ey Samiri! Gördüyün bu böyük iş nə üçündür?»\n(Samiri) dedi: «Mən başqalarının anlamadığı bir şey anladım. Rəsulun izlərindən bir ovuc götürdüm, onu (buzova) atdım. Nəfsim bu sayaq həmin işi mənə gözəl göstərdi. (Məni aldatdı.)»\n(Musa Samiriyə) dedi: «Çıx get. Həqiqətən sənin bu dünyada qazancın “mənə toxunmayın” deməyin olacaq. (Axirətdə) heç vaxt qurtula bilməyəcəyin bir yer var. (İndi) həmişə pərəstiş etdiyin məbuduna bax. Biz hökmən onu oda çəkərik. Sonra onun külünü dənizə səpərik.»\n(Ey mənim qövmüm,) həqiqətən, sizin məbudunuz Allahdır, Ondan başqa məbud yoxdur. Onun elmi hər şeyi əhatə edir.\n(Ey peyğəmbər,) Biz bu sayaq keçmişin xəbərlərini sənə nəql edirik. Həqiqətən, Biz sənə Öz tərəfimizdən zikr (Quran) vermişik.\nKim ondan (zikrdən) üz döndərsə, hökmən, qiyamət günü üzərinə ağır bir yük götürəcək.\n(Onlar) həmin vəziyyətdə həmişəlik qalacaqlar. Bu, qiyamət günü onlar üçün necə də pis yükdür.\nElə bir gün ki, sur üfürülər və Biz həmin gün günahkarları gözləri bulaşıq halda səhnəyə gətirərik.\nOnlar öz aralarında astadan danışarlar ki, siz (dünyada) bir neçə (on) gündən artıq qalmadınız.\n(Əlbəttə) Biz onların dediklərini daha yaxşı bilirik. Onlar arasında ən yaxşı rəftarı olanlar deyər: “Siz bir gündən çox yubanmadınız!\n(Ey peyğəmbər,) səndən (Qiyamətdə) dağlar haqqında soruşarlar. De ki, mənim Rəbbim onları kökündən qoparıb uçurar.\nSonra onları saf və hamar bir səhraya döndərər.\nOnda heç bir alçaq-hündürlük müşahidə etməzsən.\nHəmin gün (insanlar) heç bir yanlışlığı olmayan dəvətçiyə tabe olarlar (və İsrafilin sədasını gözləyərlər). Rəhmanın qarşısında bütün sədalar kəsilər, ahəstə bir səsdən başqa bir şey eşitməzsən.\nHəmin gün Allahın izn verib danışığından razı qaldığı kəs istisna olmaqla şəfaət faydasızdır.\n(Allah) onların önündə olandan və (dünyada) arxada qoyduqlarından agahdır. Amma insanların elmi Onu əhatə etmir.\n(Həmin gün) bütün çöhrələr ölməz və sarsılmaz Allahın qarşısında xar və zəlil olar. Əlbəttə ki, sitəm yükü götürən məyus olub ziyana düşər.\nHər kəs saleh işlər görüb mömin olsa, sitəm və (mükafatda) əskiklikdən qorxmasın.\nBeləcə, Biz onu ərəbcə Quran olaraq nazil etdik. Onda müxtəlif bəyanlarla xəbərdarlıq etdik. Bəlkə çəkinələr və ya öyüd götürələr.\n(Bil ki,) haqqı buyuran Allah uca mərtəbəlidir. (Ey peyğəmbər,) vəhy başa çatmamış Quranı oxumağa tələsmə. De ki, Pərvərdigara, mənim elmimi artır.\nŞübhəsiz, bundan öncə Adəmlə peyman bağladıq. Amma o unutdu və Biz onda əzm görmədik.\nMələklərə «Adəm üçün səcdə edin» dediyimiz vaxt İblisdən başqa hamısı səcdəyə qapıldı. Yalnız o, boyun qaçırıb imtina etdi.\nDedik: «Ey Adəm! Həqiqətən, bu (İblis), sənin və zövcənin düşmənidir. Məbada, sizi behiştdən çıxarsın. Yoxsa əzab-əziyyətə düşəcəksən.»\nHəqiqətən, sən orada (behiştdə) nə ac qalarsan, nə də çılpaq.\nBurada (behiştdə) nə susuz qalarsan, nə də günəşin istisindən əziyyət görərsən.\nŞeytan ona vəsvəsə edib dedi: «Ey Adəm! Sənə əbədilik ağacı və uçulub-dağılmayan mülkü göstərimmi?»\n(Adəm və zövcəsi aldanıb,) hər ikisi ondan yedi. Belə ki, (libasları töküldü,) ayıb yerlərini gördülər. Hər ikisi özlərini behişt yarpaqlarına bürüməyə başladılar. Adəm Rəbbinə itaətsizlik göstərdi və yoldan çıxdı.\nSonra Rəbbi onu seçdi, (lütfünü) ona qaytardı və onu hidayət etdi.\n(Allah Adəm və Həvvaya) buyurdu: «Oradan (behiştdən, uca məqamdan) enin. Sizin bəziniz bəzinizə düşmən olacaq. Mənim tərəfimdən sizin üçün göstəriş gəldiyi vaxt hər kəs bu göstərişə itaət etsə, nə yolunu azar, nə bədbəxt olar.»\nHər kəs Məni xatırlamaqdan daşınsa, həqiqətən, onu sıxıntılı və çətin bir həyat gözləyir. Biz onu qiyamətdə səhnəyə kor gətirərik.\n(Qiyamətdə) deyər: «Pərvərdigara! Nə üçün məni kor məhşur etdin? Axı (dünyada) görürdüm?»\n(Allah cavab olaraq) buyurar: “Ayələrimiz sənə yetişən vaxt onları unutduğun kimi, bu gün özün unudulmusan.”\nHəddi aşıb israf edən və Rəbbinin ayələrinə iman gətirməyən hər kəsə bu sayaq cəza verərik. Şübhəsiz, axirət əzabı daha şiddətli və davamlıdır.\nBu günkülərə xəbərdarlıq üçün bəs etmədimi ki, bundan öncə evlərinə get-gəl etdikləri xalqlar qəhr-qəzəbimizə düçar oldu?! Həqiqətən, bunda ağıl və düşüncə sahibləri üçün nişanə və ibrətlər var.\nƏgər Rəbbinin sünnə və təqdiri, müəyyənləşdirilmiş bir vaxt olmasaydı, hər halda ilahi əzab qaçılmaz olardı.\nOnların dediklərinə səbir et. Günəş doğmamışdan və qürub etməmişdən öncə Rəbbinə sitayişlə Ona təsbih de. Gecənin bəzi vaxtlarında və gün ətrafı təsbih söylə. Ola bilsin ki, razı qalasan (xoşhal olasan).\nHeç vaxt onlardan bir dəstəsinə verdiyimiz dünya malına göz dikmə. (Dünya malı) dünya həyatının bir cilvəsidir və bununla onları sınamaq istəyirik. Rəbbinin ruzisi isə daha üstün və daha davamlıdır.\nAilənə namazı əmr et. Özün bu işdə möhkəm ol. Biz səndən ruzi istəmirik, sənə ruzi veririk. (Yaxşı) aqibət təqva əhli üçündür.\n(Kafirlər) dedilər: «Nə üçün (Peyğəmbər) öz Rəbbi tərəfindən bizim üçün möcüzə və nişanə gətirmir?» Məgər əvvəlki kitablarda onlar üçün aşkar dəlil və nişanə gəlməmişdimi?!\nƏgər Biz onları (Peyğəmbərin (s) gəlişi və Quranın nazil olmasından) əvvəl əzab göndərib həlak etsəydik deyərdilər: «Pərvərdigara! Nə üçün bizə peyğəmbər göndərmədin? Biz zəlil və xar olmazdan öncə Sənin ayələrinə itaət edərdik.»\nDe ki, (biz və siz) hər birimiz intizardayıq. Gözləyin, tezliklə kimlərin doğru yolda olduğunu və kimin hidayət tapdığını biləcəksiniz.


Bakı-Şamaxı yolunda təhlükə - VİDEO\nBakı-Şamaxı yolunda təhlükə - VİDEO\nBakı-Şamaxı yolunda torpaq sürüşməsi baş verib.\nBAKU.WS Xəzər TV-yə istinadən xəbər verir ki, nəticədə magistralda avtomobillərin hərəkətində çətinlik yaranıb.\nHətta yolun bağlanmaq təhlükəsi də var. Torpaq qatı parçalanaraq yola tərəf hərəkət edir, istinad divarının üzərindən magistrala tökülür. Son günlər havaların yağıntılı keçməsi səbəbindən yolun 106 və 107-ci kilomterliklərində torpaq sürüşməsi baş verib. Ərazidə böyük yarğanlar əmələ gəlib,torpaq qatı uçaraq yola tökülüb.\nAvtomobillərin hərəkətini tənzimləmək məqsədilə yol polisi əməkdaşları da əraziyə cəlb edilib. Şamaxı 9 saylı Yol İstismar İdarəsinin texnikası və canlı qüvvəsi yolu təmizləyərək avtomobillərini hərəkətini təmin edir. Lakin yolun bağlanmaq təhlükəsi də var.\nÖtən il də ərazidə torpaq sürşməsi baş vermiş və bir neçə dəfə yol bağlannmışdı.\nVelosiped satışı Azərbaycanda magistral yol çökdü (FOTO, VİDEO) Azərbaycanlı oliqarx 2.2 milyon dollara Krımda torpaq aldı Azərbaycanda yollar buz bağladı, yük maşını aşdı (FOTO) Nazirlər Kabineti bəzi ərazilərdə tikintini qadağan etdi Bakı-Sumqayıt yolu parçalandı (FOTO) Bakı Avtovağzal kompleksinin qarşısında sürüşmə olub Azərbaycanda yeni yol salınır (VİDEO, FOTO) Bakı sakinləri üçün xoş xəbər (FOTO)


Cənubi Koreyadakı ABŞ qoşunlarının saxlanma xərclərinə dair növbəti danışıqlar keçiriləcək - AZƏRTAC – Azərbaycan Dövlət İnformasiya Agentliyi\nPekin, 3 mart, AZƏRTAC\nCənubi Koreyadakı ABŞ qoşunlarının saxlanma xərclərinin bölüşdürülməsinə dair danışıqların 9-cu mərhələsi martın 5-də Vaşinqtonda keçiriləcək.\nAZƏRTAC yerli KİV-lərə istinadla xəbər verir ki, bu barədə Cənubi Koreyanın Xarici İşlər Nazirliyi məlumat yayıb. Nazirlik ən qısa zamanda tərəflər üçün məqbul razılaşmanın əldə olunmasına ümid etdiyini açıqlayıb.\nCənubi Koreyadakı 28 min 500 nəfərlik ABŞ qoşunlarının saxlanma xərclərinin bölüşdürülməsinə dair tərəflər arasında sonuncu danışıqlar fevralın 5-də videokonfrans formatında keçirilib.\nQeyd edək ki, ABŞ qoşunlarının saxlanması xərclərinin bölüşdürülməsinə dair əvvəlki razılaşma 2019-cu ilin martında başa çatıb. Həmin razılaşmaya görə, Cənubi Koreya tərəfi 2019-cu ildə qoşunların saxlanması üçün əvvəlki ildəkindən 8,2 faiz çox (930 milyon ABŞ dolları) ayırıb.\nMüttəfiqlərin ABŞ qoşunlarının 2020-ci il üçün saxlanması xərcləri ilə bağlı ciddi fikir ayrılığı olub. Bu səbəbdən hələ də Birləşmiş Ştatların hərbi kontingentinin saxlanma xərclərinin bölüşdürülməsinə dair konkret nəticə əldə edilməyib. ABŞ-ın sabiq prezidenti Donald Tramp Cənubi Koreyanın ayıracağı vəsaitin 5 dəfə çoxaldılaraq 5 milyard ABŞ dollara çatdırılmasını təkid edirdi. Bundan başqa, Tramp administrasiyası Cənubi Koreyadan ABŞ hərbçilərinin ailələrinə dəstək və birgə hərbi təlimlərin keçirilməsi ilə bağlı xərcləri ödəməsini də istəyib. Cənubi Koreya tərəfi isə ABŞ qoşunlarının saxlanmasına ayrılan vəsaiti imkanları daxilində və ədalətli şəkildə artıra biləcəyini bəyan edib.\nAZERTAG.AZ :Cənubi Koreyadakı ABŞ qoşunlarının saxlanma xərclərinə dair növbəti danışıqlar keçiriləcək


DÜNYANIN ƏN GÜCLÜ VƏ ZƏİF PASPORTLARI » Yenixeber.org - Oxu xəbərin olsun\nYenixeber.org: Amma vizaya müraciət etmək və lazimı sənədləri toplamaq ideyası heç də ürəkaçan deyil. Pasportunuzun “gücü” isə böyük fərq yarada bilər. Heç vizasız səyahətə imkan verən pasportlar arasında pasportunuzun hansı yerdə gəldiyi sizə maraqlı olubmu?\nOxunub: 7345Tarix: 17-06-2018 13:39\nAzərbaycan vətəndaşlarına iki xarici pasport verilə bilərmi? -ARAŞDIRMA\nAzərbaycanlılar bu ölkəyə vizasız gedəcəklər\nAzərbaycan vətəndaşları dünyanın 63 ölkəsinə vizasız səfər edə bilərlər\nAzərbaycan pasportu dünya reytinqdə\n“Azərbaycanda viza liberallaşdırılmasına start verilməlidir”\nAzərbaycan pasportu gücünə görə 57-ci yerdədir


Panqasius — Vikipediya\nPangasius hypophthalmus (Pangasius hypophthalmus) – Naxakimilər dəstəsinin panqauslar fəsiləsinə aid balıq növü.\nPanqasius balıqları Vyetnam və Çində xüsusi fermalarda yetişdirilir. Son illər Vyetnamda bu sahə aktiv inkişaf etməkdədir. Bu balıqlar tərəvəz, kiçik balıq, soya, düyü və digər kalorili yeyəcəklərlə bəslənirlər. Ancaq mütəxəssislər hesab edirlər ki, onların yeyəcəklərinə süni, kimyəvi birləşmələr də əlavə olunur. Çünki bu fermalarda saxlanan panqasiusların çəkisi yarım ildə 2 kiloya çatır. Bu da təbii inkişaf halında mümkünsüzdür. Deməli, böyük ehtimalla, onların yeyəcəklərinə antibiotiklər və boy artırıcı kimyəvi birləşmələr əlavə olunur. Bu da həmin balıqları yeyən insanların səhhətlərində gələcəkdə problem yaranması ehtimalını artırır.\nVyetnamdakı Mekonq çayının deltasında yaradılmış süni göllərdə panqasiuslar antisanitariya şəraitində saxlanılırlar. Bu çayın suları yüksək dərəcədə çirklənib. Çay sularında bakteriyaların, ağır metal qarışıqlarının, xlorun və digər kimyəvi birləşmələrin xüsusi çəkisi böyükdür. Bu fermalarda hətta hamilə qadınların sidik cövhərindən də istifadə olunur. Çünki bu cövhərlərin tərkibi balıqların kürü istehsal etməsi prosesi üçün lazımi qidalı maddələrlə zəngin hesab olunur. Bu cövhər vasitəsilə yetişdirilən bir panqasius bir dəfəyə 500 min yumurtanın olduğu kürü tökür və buna görə də onların yeyəcəklərinə genetik modifikasiya olunmuş maddələr qatılır.\nBu yaxınlara qədər həmin balıqlar ABŞ-a da ixrac olunub. Ancaq balıqlarda kimyəvi maddələr aşkarlanandan sonra onların ABŞ-a idxalı kəskin azaldılıb. Amerikalıların arxasınca kanadalılar da belə addım atıblar. Bu il Hollandiya, Belçika, Ukrayna, Rusiya, İspaniya, Almaniya, Misir və digər ölkələr də Vyetnamdan balıq idxalını məhdudlaşdırıblar.\nVyetnam Dəniz Məhsulları İxracı və İstehsalçıları Assosiasiyasının məlumatına görə, 2009-cu ilin yanvar-avqust aylarında Azərbaycana 124 min ton (!) panqasius ixrac olunub. Bu məhsulun bazar dəyəri 272 min 372 dollardır.\n↑ Panqasius: ITIS saytındakı taksonomiya\n↑ "Azərbaycan bazarında insan səhhəti üçün təhlükəli "Okean balığı"!". 2009-10-29 tarixində orijinalından arxivləşdirilib. İstifadə tarixi: 2009-10-28.\nMənbə — "https://az.wikipedia.org/w/index.php?title=Panqasius&oldid=6092548"


Bakıda kafe müdirini öldürənin cinayət işi məhkəməyə göndərilib | Report.az\nBakıda kafe müdirini öldürənin cinayət işi məhkəməyə göndərilib Bakıda kafedə qətl törtməkdə təqsirləndirilən Əmrah Hüseynovun cinayət işi üzrə ibtidai istintaq başa çatıb.\n23 Avqust , 2019 10:07\nBakıda kafedə qətl törtməkdə təqsirləndirilən Əmrah Hüseynovun cinayət işi üzrə ibtidai istintaq başa çatıb.\nQeyd edək ki, hadisə paytaxtın Binəqədi rayonunda, 9 saylı yataqxananın qarşısındakı kafedə baş verib.\nHəmin kafenin icarədarı, Naxçıvan Muxtar Respublikasının Şərur rayonunun Danzik kəndində anadan olmuş, 1972-ci il təvəllüdlü Sadıqov Zahid Yaqub oğlunun üzərində xəsarətlər olan meyiti kafedə aşkar edilib.\nFaktla bağlı Binəqədi rayon Prokurorluğunda cinayət işi başlanıb.\nKeçirilən əməliyyat-axtarış tədbirləri nəticəsində qətl hadisəsini törətməkdə şübhəli bilinən 1998-ci il təvəllüdlü Hüseynov Əmrah Xəyal oğlu tutularaq istintaqa cəlb edilib.\nMəlumata görə, Ə. Hüseynov hadisədən əvvəl kafedə Z.Sadıqovla yemək yeyib və spirtli içki qəbul edib. Sərxoş vəziyyətdə olan tanışlar arasında mübahisə yaranıb və nəticədə Ə.Hüseynov kafenin icarədarını qətlə yetirib.